qundao/data-zh-poetry huggingface dataset:
送杜尉秩满还天台
作者：刘宰
朝代：宋
体裁：七言律诗

眼看时事废因循，官路三年子独勤。袖有新诗频教我，邑无长策可留君。向来过计忧周陨，此去何时静楚氛。未必诗书尽虚语，勉哉行矣张吾军。
送梁伯赐归括苍三首
作者：刘宰
朝代：宋

怒风驾海潮，钱塘天下壮。岷山浚源委，东下极奔放。中横吴淞江，烟波渺四望。归欤太史笔，偃蹇九霄上。城关美少年，三五事游冶。明珰烛绮疏，宝香笼舞榭。一朝黄金尽，帷盖羞狗马。短檠有真乐，行矣遴取舍。西北天马驹，堕地志千里。暴生执鞭辔，邂逅渥洼水。东来荐郊庙，声名蔼千祀。咄尔驽骀辈，局缩当愧死。
送梁伯赐归括苍三首·其一
作者：刘宰
朝代：宋
体裁：古风

怒风驾海潮，钱塘天下壮。岷山浚源委，东下极奔放。中横吴淞江，烟波渺四望。归欤太史笔，偃蹇九霄上。
送梁伯赐归括苍三首·其三
作者：刘宰
朝代：宋
体裁：古风

西北天马驹，堕地志千里。暴生执鞭辔，邂逅渥洼水。东来荐郊庙，声名蔼千祀。咄尔驽骀辈，局缩当愧死。
送梁伯赐归括苍三首·其二
作者：刘宰
朝代：宋
体裁：古风

城关美少年，三五事游冶。明珰烛绮疏，宝香笼舞榭。一朝黄金尽，帷盖羞狗马。短檠有真乐，行矣遴取舍。
送洪季扬分教横州兼呈丁帅二首
作者：刘宰
朝代：宋

仕有为贫难择地，志将及物要乘时。青衫入手南中去，此意惟应我辈知。五百人中占上游，四千里外客诸侯。南中赖有贤方伯，处我应须胜自谋。
送洪季扬分教横州兼呈丁帅二首·其一
作者：刘宰
朝代：宋
体裁：七言绝句

仕有为贫难择地，志将及物要乘时。青衫入手南中去，此意惟应我辈知。
送洪季扬分教横州兼呈丁帅二首·其二
作者：刘宰
朝代：宋

五百人中占上游，四千里外客诸侯。南中赖有贤方伯，处我应须胜自谋。
送洪季扬分教横州兼呈丁帅二首·其二
作者：刘宰
朝代：宋

五百人中占上游，四千里外客诸侯。
南中頼有贤方伯，处我应须胜自谋。
送潘兄谒李弘斋
作者：刘宰
朝代：宋
体裁：古风

我欲游庐山，江长水茫茫。我欲谒弘斋，老去力不遑。羡子勇决策，去若飞鸿翔。及登夫子门，必升夫子堂。想见七十翁，神清气扬扬。客来语时事，慷慨激中肠。客去竟无言，高歌咏虞唐。子行当寄书，欲言浩难量。问我今何为，为言老农桑。论交四十年，会短别苦长。至今风雨夜，晤语思对床。所幸天壤间，日月同辉光。何妨一寸心，千里遥相望。小蟹有益友，劲气摩穹苍。及其即之温，百卉粲朝阳。特苗天所扤，双鸟鸣相将。闽峤几时归，猿鹤久悲凉。凭将一语寄，毋使三径荒。
送王去非入饷幕
作者：刘宰
朝代：宋
体裁：七言律诗

春归花药尚红酣，送子脂车马在骖。幕画向来多实用，事机今可付常谈。学方用力须千百，事或当仁勿二三。别后欲知渔钓处，五湖天水共澄涵。
送王去非服除造朝
作者：刘宰
朝代：宋

疾风吹雨洗尘寰，北渚津头水没滩。
千里送君黄鹄举，一生笑我白鸥閒。
清名已至云霄上，逸气还充宇宙间。
此去西湖重回首，淡烟疎柳认孤山。
送王去非服除造朝
作者：刘宰
朝代：宋

疾风吹雨洗尘寰，北渚津头水没滩。千里送君黄鹄举，一生笑我白鸥閒。清名已至云霄上，逸气还充宇宙间。此去西湖重回首，淡烟疏柳认孤山。
送王常博归蜀
作者：刘宰
朝代：宋

东溟之水浩无穷，蜀江滚滚来朝宗。
圣神天子坐法宫，日月所照梯航通。
君才当代相如雄，云烟落纸声摩空。
西来阐教临辟雍，冠带济济如云从。
力排党论开至公，凤鸣骇瞩朝阳桐。
太常正徯肃臣工，归舟却泝蜀江风。
蜀天万里车书同，不应一士无留中。
篙师捩柁毋匆匆，趣回有诏紫泥封。
送王常博归蜀
作者：刘宰
朝代：宋

东溟之水浩无穷，蜀江滚滚来朝宗。圣神天子坐法宫，日月所照梯航通。君才当代相如雄，云烟落纸声摩空。西来阐教临辟雍，冠带济济如云从。力排党论开至公，凤鸣骇瞩朝阳桐。太常正徯肃臣工，归舟却溯蜀江风。蜀天万里车书同，不应一士无留中。篙师捩柁毋匆匆，趣回有诏紫泥封。
送王深道归黄岩云霞居并简李微之周子靖吴毅夫蒋良贵
作者：刘宰
朝代：宋

之子云霞居，地隔千万山。三年三过我，一见一开颜。袖出西游编，字字破天悭。可怜东门享，不及海上閒。后会不可期，天步方艰难。赠别可无言，鸟倦宜知还。白发暮倚闾，山空水潺潺。道逢两伦魁，风采照人寰。出处各有适，为问二者间。李周两太史，笔削凛二班。为问静中得，何方济时艰。老我疾病馀，癙忧涕空潸。回雁可寄书，勿诿殆且烦。
送王深道归黄岩云霞居并简李微之周子靖吴毅夫蒋良贵
作者：刘宰
朝代：宋

之子云霞居，地隔千万山。
三年三过我，一见一开颜。
袖出西游编，字字破天悭。
可怜东门享，不及海上閒。
后会不可期，天步方艰难。
赠别可无言，鸟倦宜知还。
白髮暮倚闾，山空水潺潺。
道逢两伦魁，风采照人寰。
出处各有适，为问二者间。
李周两太史，笔削凛二班。
为问静中得，何方济时艰。
老我疾病余，癙忧涕空潸。
回鴈可寄书，勿诿殆且烦。
送王颖叔分教山阳
作者：刘宰
朝代：宋

向来肉食昧远谋，坐谈欲复千古雠。良平不逐胜诡游，毛锥竟作书生羞。楚山苍苍楚水流，甲光向日金鳞稠。酒阑一笑看吴钩，将军意气倾九州。先生身短智则脩，百鍊可使绕指柔。安边端藉帷幄筹，泮宫还献馘与囚。英声南来动冕旒，貂蝉未必生兜鍪。
送王颖叔分教山阳
作者：刘宰
朝代：宋

向来肉食昧远谋，坐谈欲復千古雠。
良平不逐胜诡游，毛锥竟作书生羞。
楚山苍苍楚水流，甲光向日金鳞稠。
酒阑一笑看吴鈎，将军意气倾九州。
先生身短智则修，百炼可使绕指柔。
安边端藉帷幄筹，泮宫还献馘与囚。
英声南来动冕旒，貂蝉未必生兜鍪。
送珪老住普照
作者：刘宰
朝代：宋
体裁：七言绝句

结屋缘崖地苦悭，嘉名犹记寿丘山。万家不隔高人眼，日月东西见往还。
送石令君
作者：刘宰
朝代：宋

攀辕父老杂儿童，十载重欣见此风。可但三年方论定，亦由去日与初同。一尘不染冰常瑩，万折难回水必东。正直自应神所介，人心况有是非公。
送石令君
作者：刘宰
朝代：宋
体裁：七言律诗

攀辕父老杂儿童，十载重欣见此风。可但三年方论定，亦由去日与初同。一尘不染冰常莹，万折难回水必东。正直自应神所介，人心况有是非公。
送罗季能还延陵镇
作者：刘宰
朝代：宋

眼底纷纷利欲昏，君心当与哲人论。
俗尘不染修茎露，世味逾轻太古尊。
朞月此来当岁俭，寒冬何地不春温。
幡然不惮延陵去，季子清风百世存。
送罗季能还延陵镇
作者：刘宰
朝代：宋

眼底纷纷利欲昏，君心当与哲人论。俗尘不染脩茎露，世味逾轻太古尊。期月此来当岁俭，寒冬何地不春温。幡然不惮延陵去，季子清风百世存。
送胡伯量
作者：刘宰
朝代：宋

我本山泽人，飘然如野鹤。
夫君九皋来，气类颇相若。
相逢宿不再，别去天一角。
君从浮丘游，度世得良药。
渴饮瑶池水，饥向芝田啄。
引脰试一鸣，羣僊相唯诺。
嗟余侣鸥鹭，迴翔一丘壑。
刺天见羣飞，老气鼓不作。
客来传好音，重会欣有约。
追随忽几月，至哉天下乐。
亦知僊凡异，所向终落落。
分飞又兹始，后会杳难度。
归从浮丘侣，为我试商略。
虽愧毛骨凡，颇亦志念悫。
愿乞刀圭剂，一洗性昏浊。
从君清都游，共听钧天乐。
送胡伯量
作者：刘宰
朝代：宋

我本山泽人，飘然如野鹤。夫君九皋来，气类颇相若。相逢宿不再，别去天一角。君从浮丘游，度世得良药。渴饮瑶池水，饥向芝田啄。引脰试一鸣，群仙相唯诺。嗟余侣鸥鹭，回翔一丘壑。刺天见群飞，老气鼓不作。客来传好音，重会欣有约。追随忽几月，至哉天下乐。亦知仙凡异，所向终落落。分飞又兹始，后会杳难度。归从浮丘侣，为我试商略。虽愧毛骨凡，颇亦志念悫。愿乞刀圭剂，一洗性昏浊。从君清都游，共听钧天乐。
送茅监
作者：刘宰
朝代：宋
体裁：七言绝句

一棹东来载月归，宦途此去有光辉。祖筵是处花枝袅，惭愧衰翁昼掩扉。
送赵子野归
作者：刘宰
朝代：宋

秦淮契阔几经春，钓月临风入梦频。万灶无哗新号令，一樽相属旧慇勤。绿波南浦予回棹，落日孤城子问津。聚散云萍浑若此，临分一笑大江滨。
送赵子野归
作者：刘宰
朝代：宋

秦淮契阔几经春，钓月临风入梦频。
万竈无譁新号令，一樽相属旧慇懃。
绿波南浦予回棹，落日孤城子问津。
聚散云萍浑若此，临分一笑大江滨。
送赵居父入淮东漕幕
作者：刘宰
朝代：宋
体裁：古风

仪真在昔发运司，承平旧事犹可稽。岁漕东南六百万石米，自淮入汴趋京师。周原六辔光陆离，建台想像因遗基。水浮陆走舟车驰，转输十九资残寇。古今事异吁可悲，民力已困国不支。长才入幕宜深思，皇华使者须良规。
送赵玉甫赴穿山盐场
作者：刘宰
朝代：宋

辟书朝东来，海上便拟寻蓬莱，坐令斥卤皆春台。
辟书暮西至，颁春又拟陪千骑，江水江花尽和气。
浮屠将就要合尖，洊雷唤起蛰中潜，东西惟命夫何嫌。
诸么争令出门下，意岂专为一日雅。
君姿秀整气清遒，露华凝晓月澄秋。
胸中武库森戈矛，笔下倒泻三峡流。
甘泉持橐侍凝旒，青氊旧物唾手收。
幡然正应侧席求，东行西行宁久留。
祖帐驰华轩，嗟余守环堵。
赠言古有证，临分敢无语。
纷纷曳紫腰黄金，俨然望之真天人。
万世在其后，念之徒酸辛。
富贵诚可乐，名义吁可畏。
此意傥无忘，鴈来频寄字。
送赵玉甫赴穿山盐场
作者：刘宰
朝代：宋

辟书朝东来，海上便拟寻蓬莱，坐令斥卤皆春台。辟书暮西至，颁春又拟陪千骑，江水江花尽和气。浮屠将就要合尖，荐雷唤起蛰中潜，东西惟命夫何嫌。诸么争令出门下，意岂专为一日雅。君姿秀整气清遒，露华凝晓月澄秋。胸中武库森戈矛，笔下倒泻三峡流。甘泉持橐侍凝旒，青毡旧物唾手收。幡然正应侧席求，东行西行宁久留。祖帐驰华轩，嗟余守环堵。赠言古有證，临分敢无语。纷纷曳紫腰黄金，俨然望之真天人。万世在其后，念之徒酸辛。富贵诚可乐，名义吁可畏。此意傥无忘，雁来频寄字。
送邵监酒兼柬仪真赵法曹呈潘使君二首
作者：刘宰
朝代：宋

仪真来往几经秋，风物淮南第一州。山势北来开壮观，大江东下峙危楼。沙头缥缈千家市，舻尾连翩万斛舟。去去烦君问耆老，几人犹得守林丘。十万流离仰二天，淮民只说使君贤。向来积贮知无有，此去规模要有传。幼学可能传榷酤，远猷无惜助筹边。公馀更向髯参问，今赋梅花第几篇。
送邵监酒兼柬仪真赵法曹呈潘使君二首·其一
作者：刘宰
朝代：宋
体裁：七言律诗

仪真来往几经秋，风物淮南第一州。山势北来开壮观，大江东下峙危楼。沙头缥缈千家市，舻尾连翩万斛舟。去去烦君问耆老，几人犹得守林丘。
送邵监酒兼柬仪真赵法曹呈潘使君二首·其二
作者：刘宰
朝代：宋

十万流离仰二天，淮民只说使君贤。
向来积贮知无有，此去规模要有传。
幼学可能传榷酤，远猷无惜助筹边。
公余更向髯参问，今赋梅花第几篇。
送邵监酒兼柬仪真赵法曹呈潘使君二首·其二
作者：刘宰
朝代：宋

十万流离仰二天，淮民只说使君贤。向来积贮知无有，此去规模要有传。幼学可能传榷酤，远猷无惜助筹边。公馀更向髯参问，今赋梅花第几篇。
送郑节夫
作者：刘宰
朝代：宋

盛年已去壮心阑，此别悬知后会难。愿使乾坤同日月，不妨闽浙异江山。
送郑节夫
作者：刘宰
朝代：宋

盛年已去壮心阑，此别悬知后会难。
愿使干坤同日月，不妨闽浙异江山。
送钟元达倅濠
作者：刘宰
朝代：宋
体裁：七言律诗

喜见弦歌近帝京，又分风月向边城。时方急士国家计，事不辞难臣子情。塞下规模晁御史，湟中勋业赵营平。君行试与重商略，乌鹊南来数寄声。
送钟元达倅濠
作者：刘宰
朝代：宋

喜见弦歌近帝京，又分风月向边城。时方急士国家计，事不辞难臣子情。塞下规模鼌御史，湟中勋业赵营平。君行试与重商略，乌鹊南来数寄声。
送钟元达赴余杭
作者：刘宰
朝代：宋

知音十九在岩廊，姓字高悬日月旁。
视草祇今虚省署，种花聊復向河阳。
困穷已甚情当察，富贵徐来味更长。
梵宇仙宫最佳处，诗成数寄水云乡。
送钟元达赴馀杭
作者：刘宰
朝代：宋

知音十九在岩廊，姓字高悬日月旁。视草祇今虚省署，种花聊复向河阳。困穷已甚情当察，富贵徐来味更长。梵宇仙宫最佳处，诗成数寄水云乡。
送陈内机弃官还
作者：刘宰
朝代：宋

一官已判归休，五斗何须外求。违己莫询田父，折腰免见督邮。身寄红莲绿幕，梦餐翠柏丹霞。归去聊寻旧隐，功名盍付渠家。
送陈内机弃官还
作者：刘宰
朝代：宋

一官已判归休，五斗何须外求。
违己莫询田父，折腰免见督邮。
身寄红莲绿幕，梦餐翠柏丹霞。
归去聊寻旧隠，功名盍付渠家。
送高桂阳之任二首
作者：刘宰
朝代：宋

清才宁合驾缇车，天上新分竹使符。此去专城重摩抚，向来涉笔几嗟吁。南州想见歌何暮，北府犹闻戒疾驱。更恐掖垣须敏手，未应千骑出重湖。一笑相逢此道同，别来木末几青红。自怜老去北窗下，犹得身栖广厦中。良夜拟乘千里月，神山竟隔一帆风。赠行更愧留行者，遮道歌翻别驾功。
送高桂阳之任二首·其一
作者：刘宰
朝代：宋
体裁：七言律诗

清才宁合驾缇车，天上新分竹使符。此去专城重摩抚，向来涉笔几嗟吁。南州想见歌何暮，北府犹闻戒疾驱。更恐掖垣须敏手，未应千骑出重湖。
送高桂阳之任二首·其二
作者：刘宰
朝代：宋
体裁：七言律诗

一笑相逢此道同，别来木末几青红。自怜老去北窗下，犹得身栖广厦中。良夜拟乘千里月，神山竟隔一帆风。赠行更愧留行者，遮道歌翻别驾功。
送魏华甫侍郎谪靖州
作者：刘宰
朝代：宋

靖州风物最五溪，畬田岁入人不饥，淘沙得金遨以嬉。瘴烟不逐岭云西，六花瑞腊春台熙，尤便逐客过往稀。理乱黜陟了不知，夫子岂欲居九夷，要尊主势扶时危。有言不用时我违，翻然不受好爵縻，向来乡行谁可睎。平生易名慕者谁，苏陈凛凛百世师，畏涂万折甘如饴。求仁得仁固其宜，大明当天照隐微，直前一疏可忘之。江湖后会端有期，暗香微动寒梅枝，临别不用长嗟咨。
送魏华甫侍郎谪靖州
作者：刘宰
朝代：宋

靖州风物最五溪，畬田岁入人不饥，淘沙得金遨以嬉。
瘴烟不逐岭云西，六花瑞腊春台熙，尤便逐客过往稀。
理乱黜陟了不知，夫子岂欲居九夷，要尊主势扶时危。
有言不用时我违，翻然不受好爵縻，向来乡行谁可睎。
平生易名慕者谁，苏陈凛凛百世师，畏涂万折甘如饴。
求仁得仁固其宜，大明当天照隠微，直前一疏可忘之。
江湖后会端有期，暗香微动寒梅枝，临别不用长嗟咨。
送黄子弘归吴门
作者：刘宰
朝代：宋

玉楼工就故人仙，宿草离离起暮烟。曾说项斯谁复记，尚怀中散子真贤。鼎来穷巷方今日，胜读残编已十年。西望犹能话离索，秋风来共钓鱼船。
送黄子弘归吴门
作者：刘宰
朝代：宋

玉楼工就故人仙，宿草离离起暮烟。
曾说项斯谁復记，尚怀中散子真贤。
鼎来穷巷方今日，胜读残编已十年。
西望犹能话离索，秋风来共钓鱼船。
送黄竹涧
作者：刘宰
朝代：宋

湘流不尽恨，楚客赋离骚。世已殊于古，君奚罕所遭。羁怀便酒圣，野兴挟诗豪。醉里抬诗眼，山空月色高。
送黄竹磵
作者：刘宰
朝代：宋

湘流不尽恨，楚客赋离骚。
世已殊于古，君奚罕所遭。
羁怀便酒圣，野兴挟诗豪。
醉裏抬诗眼，山空月色高。
速陈李二居士还茅山
作者：刘宰
朝代：宋

髯李魁然玉抱璞，淡陈萧散出林鹤。华阳洞口笑相逢，天风自奏钧天乐。飞云出岫本无心，大隐不必皆山林。朱弦自振山水音，王乔梅福古犹今。君不见洛之南涯温生北涯石，明月滩头弄澄碧。河阳御史一张罗，晓猿自掩松关寂。久旱得雨方一犁，山南种豆犹其时。山僮倚担迟君归，语君雨过黄独肥，亦有晚笋穿疏篱。急归烧笋煮黄独，北山移文可无续。
速陈李二居士还茅山
作者：刘宰
朝代：宋

髯李魁然玉抱璞，淡陈萧散出林鹤。
华阳洞口笑相逢，天风自奏钧天乐。
飞云出岫本无心，大隠不必皆山林。
朱絃自振山水音，王乔梅福古犹今。
君不见洛之南涯温生北涯石，明月滩头弄澄碧。
河阳御史一张罗，晓猿自掩松关寂。
久旱得雨方一犁，山南种豆犹其时。
山僮倚担迟君归，语君雨过黄独肥，亦有晚笋穿疎篱。
急归烧笋煮黄独，北山移文可无续。
酬传老
作者：刘宰
朝代：宋
体裁：七言绝句

人生不见古无怀，平陆犹成滟滪堆。百岁髑髅能发语，有生非乐死非灾。
酬陈子与
作者：刘宰
朝代：宋
体裁：七言绝句

门外秋光入句频，门前积雨少来人。利名到底成何事，赢得江湖自在身。
醉中
作者：刘宰
朝代：宋
体裁：七言绝句

一樽绿酒与君同，且喜荷香送晚风。四座尽倾谈柄白，满筵不用舞裙红。
野犬行
作者：刘宰
朝代：宋

野有犬，林有乌。
犬饿得食声咿呜，乌驱不去尾毕逋。
田舍无烟人迹疎，我欲言之涕泪俱。
村南村北衢路隅，妻唤不省哭者夫，父气欲绝孤儿扶。
夜半夫死儿亦殂，尸横路隅一缕无。
乌啄眼，犬衔鬚，身上那有全肌肤。
叫呼伍伯烦里闾，浅土元不盖头颅。
过者且勿嘆，闻者且莫吁。
生必有死数莫吁，饥冻而死非幸欤。
君不见荒祠之中荆棘裏，脔割不知谁氏子。
苍天苍天叫不闻，应羡道旁饥冻死。
野犬行
作者：刘宰
朝代：宋

野有犬，林有乌。犬饿得食声咿呜，乌驱不去尾毕逋。田舍无烟人迹疏，我欲言之涕泪俱。村南村北衢路隅，妻唤不省哭者夫，父气欲绝孤儿扶。夜半夫死儿亦殂，尸横路隅一缕无。乌啄眼，犬衔须，身上那有全肌肤。叫呼伍伯烦里闾，浅土元不盖头颅。过者且勿叹，闻者且莫吁。生必有死数莫吁，饥冻而死非幸欤。君不见荒祠之中荆棘里，脔割不知谁氏子。苍天苍天叫不闻，应羡道旁饥冻死。
长林场海边道上
作者：刘宰
朝代：宋
体裁：五言律诗

海雾晚逾合，海风春更寒。衰颜欺薄酒，老胆傲惊湍。丛竹人家近，平沙客路宽。明朝应更好，山翠扑征鞍。
闻杜鹃三首
作者：刘宰
朝代：宋

当日停辀古道傍，大言聊以解愁肠。只今老去还吴下，无复驱车走四方。天津桥上小徘徊，入耳新声兆有开。家住江南异京洛，不因君至浪惊猜。薄宦思归畏崄巇，从君归去苦嫌迟。归时绿鬓今黄发，归路平安我独知。
闻杜鹃三首·其一
作者：刘宰
朝代：宋

当日停辀古道傍，大言聊以解愁肠。只今老去还吴下，无复驱车走四方。
闻杜鹃三首·其一
作者：刘宰
朝代：宋

当日停辀古道傍，大言聊以解愁肠。
只今老去还吴下，无復驱车走四方。
闻杜鹃三首·其三
作者：刘宰
朝代：宋

薄宦思归畏崄巇，从君归去苦嫌迟。归时绿鬓今黄发，归路平安我独知。
闻杜鹃三首·其三
作者：刘宰
朝代：宋

薄宦思归畏崄巇，从君归去苦嫌迟。
归时绿鬓今黄髮，归路平安我独知。
闻杜鹃三首·其二
作者：刘宰
朝代：宋
体裁：七言绝句

天津桥上小徘徊，入耳新声兆有开。家住江南异京洛，不因君至浪惊猜。
闻桔橰
作者：刘宰
朝代：宋
体裁：七言绝句

岁旱田家竞作劳，车声夜半响嗷嘈。市门多少夸毗子，日晏高眠笑尔曹。
闻田老死于临安
作者：刘宰
朝代：宋
体裁：七言绝句

见说眉庞质粹温，他年准拟大吾门。可怜不识家翁面，虚作人间一世孙。
雅去鹊来篇
作者：刘宰
朝代：宋

昨日雅鸣绕庭树，道上行人色惊惧。
试呼行者问如何，身为户长催残税。
税残自昔称难理，三年尤非四年比。
加之逐保有逃户，每一申明官长怒。
人逃信矣田不逃，其奈逃田不知处。
厥初经界失区画，比近立租相什伯。
大家置产钱欲轻，小家鬻产价欲增。
上田只割下田赋，赋存田尽因逃去。
或因土瘠遂流移，岁久田侵人不知。
更有乡胥迫科抑，多推少割随胸臆。
民愚而神难尽欺，往往增入逃户籍。
以兹逃户日增多，户长蚩蚩奈若何。
向来差役多轻重，户长之中中产众。
比来里正多义役，各欲供须有全力。
搜罗中产无孑遗，户长人人家四壁。
官司祷雨徧明神，施行宽政蠲房缗。
房缗仅可宽游手，那得实惠霑农民。
千钱代输犹可出，今日方输又明日。
父兮母兮叫不闻，遗体鞭笞同木石。
日日雅鸣期会到，血洒公庭深不扫。
遂令着处听雅鸣，魂飞魄散心如捣。
和气致祥乖致异，已甘旱魃来为祟。
忽惊雅散鹊交飞，高枝报喜仍低枝。
万口懽呼声动地，府今尽放三年税。
曳铃走卒天上来，立张大牓当衢市。
黠胥骇愕顿两足，户长仰天攒十指。
疮痍未愈失呻吟，感激过深仍涕泪。
又说新租亦宽限，四年旧欠宁不尔。
亦知经赋难逭责，少纾庶可容催索。
使君从善真如流，仁人之言为虑周。
画诺一时良易易，几人共拜更生赐。
人意会同天意感，急足未回时雨至。
始知此术胜祈禳，开阖阴阳俄顷耳。
何妨甘泽尚愆期，我作此诗祷告之。
象龙可仆蜥蜴纵，蛟龙自起霹雳随。
谓予不信难强语，请验吾邦今日雨。
诗成欲谢更有祈，新租输送此其时。
分科本色归上户，细民勿使折纳迟。
四年逃阁尚充数，积弊那能仓卒去。
且应除豁见真的，孰恃强梁敢逋负。
若然民病八九瘳，閒暇何妨版籍修。
推排得人弊可见，逃租十失五可收。
更令义役广前制，户长里胥同一体。
庶几二役适均平，不使贫民偏受敝。
岂惟澍雨快一朝，纵有凶年皆乐岁。
报喜不惟干鹊噪，丈人屋上乌亦好。
雅去鹊来篇
作者：刘宰
朝代：宋

昨日雅鸣绕庭树，道上行人色惊惧。试呼行者问如何，身为户长催残税。税残自昔称难理，三年尤非四年比。加之逐保有逃户，每一申明官长怒。人逃信矣田不逃，其奈逃田不知处。厥初经界失区画，比近立租相什伯。大家置产钱欲轻，小家鬻产价欲增。上田只割下田赋，赋存田尽因逃去。或因土瘠遂流移，岁久田侵人不知。更有乡胥迫科抑，多推少割随胸臆。民愚而神难尽欺，往往增入逃户籍。以兹逃户日增多，户长蚩蚩奈若何。向来差役多轻重，户长之中中产众。比来里正多义役，各欲供须有全力。搜罗中产无孑遗，户长人人家四壁。官司祷雨遍明神，施行宽政蠲房缗。房缗仅可宽游手，那得实惠沾农民。千钱代输犹可出，今日方输又明日。父兮母兮叫不闻，遗体鞭笞同木石。日日雅鸣期会到，血洒公庭深不扫。遂令著处听雅鸣，魂飞魄散心如捣。和气致祥乖致异，已甘旱魃来为祟。忽惊雅散鹊交飞，高枝报喜仍低枝。万口欢呼声动地，府今尽放三年税。曳铃走卒天上来，立张大榜当衢市。黠胥骇愕顿两足，户长仰天攒十指。疮痍未愈失呻吟，感激过深仍涕泪。又说新租亦宽限，四年旧欠宁不尔。亦知经赋难逭责，少纾庶可容催索。使君从善真如流，仁人之言为虑周。画诺一时良易易，几人共拜更生赐。人意会同天意感，急足未回时雨至。始知此术胜祈禳，开阖阴阳俄顷耳。何妨甘泽尚愆期，我作此诗祷告之。象龙可仆蜥蜴纵，蛟龙自起霹雳随。谓予不信难强语，请验吾邦今日雨。诗成欲谢更有祈，新租输送此其时。分科本色归上户，细民勿使折纳迟。四年逃阁尚充数，积弊那能仓卒去。且应除豁见真的，孰恃强梁敢逋负。若然民病八九瘳，閒暇何妨版籍修。推排得人弊可见，逃租十失五可收。更令义役广前制，户长里胥同一体。庶几二役适均平，不使贫民偏受敝。岂惟澍雨快一朝，纵有凶年皆乐岁。报喜不惟乾鹊噪，丈人屋上乌亦好。
雨后口占呈陈校书
作者：刘宰
朝代：宋
体裁：古风

下田已漫高田槁，太守来迟归苦早。忽传亚倅府中来，太守停骖尚精祷。前日应祷五日期，今朝好雨随车归。迟速有期君解否，太守束装留不久。
雷发散雨书怀
作者：刘宰
朝代：宋

轰雷惊散半空雨，赫日冲开万里云。依旧炎炎还酷暑，南来犹幸有晴薰。
雷发散雨书怀
作者：刘宰
朝代：宋

轰雷惊散半空雨，赫日衝开万里云。
依旧炎炎还酷暑，南来犹幸有晴熏。
题仪真常平仓壁
作者：刘宰
朝代：宋
体裁：七言绝句

苦被微官缚此身，汗衣亭午亚红尘。维舟醉卧垂杨下，输与江湖自在人。
题冯公岭旅邸
作者：刘宰
朝代：宋
体裁：七言绝句

层楼杰阁耸朱栏，楼下行人自往还。但见彩云横木末，不知身在翠微间。
题刘文简所藏墨梅卷
作者：刘宰
朝代：宋

烟雨和成宛擅场，新来翻着雪衣裳。
以吾不可学渠可，善学杨君祇此郎。
题刘文简所藏墨梅卷
作者：刘宰
朝代：宋

烟雨和成宛擅场，新来翻著雪衣裳。以吾不可学渠可，善学杨君祇此郎。
题吕城庙
作者：刘宰
朝代：宋
体裁：七言绝句

吕公遗垒枕高冈，落日西风草木荒。王气悬知南国在，不妨北面俨冠裳。
题子登侄环绿斋
作者：刘宰
朝代：宋
体裁：七言绝句

竹树回环一亩宫，红尘不到绿阴浓。堆前祇有书千卷，善后悬知禄万钟。
题屏间
作者：刘宰
朝代：宋

野旷乾坤大，身閒日月迟。有生均自得，造物本无私。
题屏间
作者：刘宰
朝代：宋

野旷干坤大，身閒日月迟。
有生均自得，造物本无私。
题布金寺钟楼
作者：刘宰
朝代：宋
体裁：七言绝句

云间缥缈出层楼，楼上钟成四百秋。当日繁华今不见，钟声依旧满林丘。
题张端衡竹木石画
作者：刘宰
朝代：宋
体裁：七言绝句

槎牙高树萧梢竹，绝岛风烟开短轴。更烦点笔作衰翁，啸月吟风饮山渌。
题德源庵
作者：刘宰
朝代：宋
体裁：七言绝句

牖户绸缪实父基，豆区积贮训承师。老来事业仅如此，惭愧平生祇小知。
题恭靖兄志庵二首
作者：刘宰
朝代：宋

宅兆当从志所安，故山松竹舞林峦。莫嗟外有封疆隔，自觉中含宇宙宽。山势西来如凤舞，林峦左转若龙蟠。门前一水流新绿，须信神心万古安。
题恭靖兄志庵二首·其一
作者：刘宰
朝代：宋
体裁：七言绝句

宅兆当从志所安，故山松竹舞林峦。莫嗟外有封疆隔，自觉中含宇宙宽。
题恭靖兄志庵二首·其二
作者：刘宰
朝代：宋
体裁：七言绝句

山势西来如凤舞，林峦左转若龙蟠。门前一水流新绿，须信神心万古安。
题戴氏稼庵
作者：刘宰
朝代：宋

小泊寻前约，周行得伟观。乾坤开玉宇，日月走金丸。高岸城池固，平田井牧宽。京尘障游日，从子税征鞍。
题戴氏稼庵
作者：刘宰
朝代：宋

小泊寻前约，周行得伟观。
干坤开玉宇，日月走金丸。
高岸城池固，平田井牧宽。
京尘障游日，从子税征鞍。
题明伦堂
作者：刘宰
朝代：宋
体裁：七言绝句

六树庭前过屋山，一枝仙桂许高攀。风云有幸逢千载，里社应先庇万间。
题明秀轩
作者：刘宰
朝代：宋
体裁：七言绝句

波摇山绿浸云根，山压波回不受吞。镜面平开三万顷，当轩管领属王孙。
题槃斋
作者：刘宰
朝代：宋
体裁：七言绝句

不到槃斋十一年，旧时梧柳已参天。应乘天上浮云去，忍看梁间淡月篇。
题永嘉寺壁
作者：刘宰
朝代：宋
体裁：七言绝句

石泉飞下宝莲宫，似听钧天奏未终。千古风流谢康乐，可无屐齿此山中。
题瀑布画
作者：刘宰
朝代：宋

泄云澒洞遮山腹，古木槎牙缭山足。举头百丈泻寒泉，知有高峰插天绿。
题瀑布画
作者：刘宰
朝代：宋

洩云澒洞遮山腹，古木槎牙缭山足。
举头百丈泻寒泉，知有高峯插天绿。
题王氏天开图画卷后
作者：刘宰
朝代：宋

浓淡非妆点，纵横谢剪裁。凭栏一凝睇，图画信天开。
题王氏天开图画卷后
作者：刘宰
朝代：宋

浓淡非粧点，纵横谢剪裁。
凭栏一凝睇，图画信天开。
题王荆公半山图
作者：刘宰
朝代：宋

归来心事平，蹇馿踏秋风。
举鞭问髯奴，何如浣花翁。
道旁几高松，风来自相语。
桃李今何之，岁寒予与汝。
题王荆公半山图
作者：刘宰
朝代：宋

归来心事平，蹇驴踏秋风。举鞭问髯奴，何如浣花翁。道旁几高松，风来自相语。桃李今何之，岁寒予与汝。
题真州广惠仓仓即故船场居南楼及天宁寺后中有大池塔影浸其中
作者：刘宰
朝代：宋
体裁：六言诗

淅淅风摇丛苇，霏霏雨弄新晴。坐对江南山色，往来无限离情。塔影参差波面，歌声宛转楼头。已负少年行乐，更输衲子清幽。
题石门奉真观
作者：刘宰
朝代：宋

叠障为屏石作门，阴云漠漠雨昏昏。清游到晚不知去，要上峰头望晓暾。
题石门奉真观
作者：刘宰
朝代：宋

迭障为屏石作门，阴云漠漠雨昏昏。
清游到晚不知去，要上峯头望晓暾。
题茅山泼墨池庆云庵
作者：刘宰
朝代：宋
体裁：古风

路转几山腰，地寻双海眼。涧咽吕公泉，桥横蜀道栈。主人去不归，山空春事晚。何时具蔬笋，开门延客饭。
题虎丘剑池
作者：刘宰
朝代：宋
体裁：五言绝句

石壁千年立，池泉百尺深。萧萧陵下木，遗恨古犹今。
题解生山水图
作者：刘宰
朝代：宋
体裁：古风

长江之水西南来，江北江南图画开。君从何处得此景，锦帆似泛长江回。槎牙老树连荒岛，两两人家出林杪。鸥飞欲下洲渚宽，云横不断关山杳。图穷双屿金焦峙，仙宫缥缈浮寒水。柂楼捩转吴波平，阊阖中天日月明。
题龙祠米元晖词后
作者：刘宰
朝代：宋
体裁：七言绝句

醉笔淋漓纪胜寻，重来尚想百年心。浪将一字殊先后，谁识朱弦太古音。
黄梅
作者：刘宰
朝代：宋

林梢脆实荐辛酸，尚记儿时刮目看。老去齿牙无复昔，晓枝犹喜堕金丸。
黄梅
作者：刘宰
朝代：宋

林梢脆实荐辛酸，尚记儿时刮目看。
老去齿牙无復昔，晓枝犹喜堕金丸。
三用前韵酬达夫
作者：刘弇
朝代：宋

掠风社燕窥帘入，阁雨溪桃结子慵。莫笑妩眉等闲画，藁砧情地胜春醲。花气曛曛活逼楼，十分大白直须浮。自怜短发如烟薄，敢买钿车贮莫愁。柳挽花搴独自狂，鼓催钟趁几人忙。重城特解春将闭，时放红英笑女墙。得丧三分徒鼎峙，是非两角谩蜗争。人情不似春情好，一气无私见合并。闲杀筛风酿雨时，可怜腰带渐宽围。何因径作江南梦，泛取图中竹叶归。关关柳幄莺怀友，曳曳花房蝶乞邻。未羡西园冠盖客，稍关南浦别离身。蹀骢草媚障泥锦，结妓花烘压杏油。梁父吟输醉乡客，抛毬乐称曲家流。骈棘重关不自由，横将匏系代萍流。飞丝莫罥林塘兴，留与骚人作四愁。酒徒博醉貂龟解，社老赛神箫鼓迎。未省拨忙酬燥吻，壁端赢得挂空觥。它日江淹曾赋恨，几人颜驷尚潜郎。年来春事稠于发，莫把哀丝为急张。
三用前韵酬达夫·其一
作者：刘弇
朝代：宋
体裁：七言绝句

掠风社燕窥帘入，阁雨溪桃结子慵。莫笑妩眉等闲画，藁砧情地胜春醲。
三用前韵酬达夫·其一〇
作者：刘弇
朝代：宋

它日江淹曾赋恨，几人颜驷尚潜郎。
年来春事稠于髮，莫把哀丝为急张。
三用前韵酬达夫·其七
作者：刘弇
朝代：宋
体裁：七言绝句

蹀骢草媚障泥锦，结妓花烘压杏油。梁父吟输醉乡客，抛毬乐称曲家流。
三用前韵酬达夫·其三
作者：刘弇
朝代：宋
体裁：七言绝句

柳挽花搴独自狂，鼓催钟趁几人忙。重城特解春将闭，时放红英笑女墙。
三用前韵酬达夫·其九
作者：刘弇
朝代：宋
体裁：七言绝句

酒徒博醉貂龟解，社老赛神箫鼓迎。未省拨忙酬燥吻，壁端赢得挂空觥。
三用前韵酬达夫·其二
作者：刘弇
朝代：宋

花气曛曛活逼楼，十分大白直须浮。自怜短发如烟薄，敢买钿车贮莫愁。
三用前韵酬达夫·其二
作者：刘弇
朝代：宋

花气曛曛活逼楼，十分大白直须浮。
自怜短髮如烟薄，敢买钿车贮莫愁。
三用前韵酬达夫·其五
作者：刘弇
朝代：宋
体裁：七言绝句

闲杀筛风酿雨时，可怜腰带渐宽围。何因径作江南梦，泛取图中竹叶归。
三用前韵酬达夫·其八
作者：刘弇
朝代：宋

骈棘重关不自由，横将匏系代萍流。飞丝莫罥林塘兴，留与骚人作四愁。
三用前韵酬达夫·其八
作者：刘弇
朝代：宋

骈棘重关不自由，横将匏繫代萍流。
飞丝莫罥林塘兴，留与骚人作四愁。
三用前韵酬达夫·其六
作者：刘弇
朝代：宋

关关柳幄莺怀友，曳曳花房蝶乞邻。未羡西园冠盖客，稍关南浦别离身。
三用前韵酬达夫·其六
作者：刘弇
朝代：宋

关关柳幄鶑怀友，曳曳花房蝶乞邻。
未羡西园冠盖客，稍关南浦别离身。
三用前韵酬达夫·其十
作者：刘弇
朝代：宋

它日江淹曾赋恨，几人颜驷尚潜郎。年来春事稠于发，莫把哀丝为急张。
三用前韵酬达夫·其四
作者：刘弇
朝代：宋
体裁：七言绝句

得丧三分徒鼎峙，是非两角谩蜗争。人情不似春情好，一气无私见合并。
上熊待制生辰二首
作者：刘弇
朝代：宋

雅什曾歌岳降神，今看天上玉麒麟。舜弦一弄均和气，尧荚三收得令辰。池到凤凰须指日，符分鱼竹未妨身。祈公戬谷终何拟，星有元台木有椿。往岁曾看九万飞，日边亲得好光辉。西清儤直荷为橐，左蜀宣风绣作衣。直使声名过紫塞，剩留功业到黄扉。苍生久系为霖望，早晚追锋合北归。
上熊待制生辰二首·其一
作者：刘弇
朝代：宋
体裁：七言律诗

雅什曾歌岳降神，今看天上玉麒麟。舜弦一弄均和气，尧荚三收得令辰。池到凤凰须指日，符分鱼竹未妨身。祈公戬谷终何拟，星有元台木有椿。
上熊待制生辰二首·其二
作者：刘弇
朝代：宋

往岁曾看九万飞，日边亲得好光辉。西清儤直荷为橐，左蜀宣风绣作衣。直使声名过紫塞，剩留功业到黄扉。苍生久系为霖望，早晚追锋合北归。
上熊待制生辰二首·其二
作者：刘弇
朝代：宋

往岁曾看九万飞，日边亲得好光辉。
西清儤直荷为橐，左蜀宣风绣作衣。
直使声名过紫塞，剩留功业到黄扉。
苍生久繫为霖望，早晚追锋合北归。
上王提刑二首
作者：刘弇
朝代：宋

峨峨名节重于山，旧作朝廷耳目官。凤阙几闻随仗入，龙颜曾许捲帘看。昔年白笔惊人凛，今日清风过岭寒。直指近来新有例，出疆回使侍金銮。獬豸冠中笔罢簪，却乘骢马出骎骎。手提国宪风霜重，口布王言雨露深。古剑夜光冲斗气，甘棠春有绕庭阴。澄清好把冰壶水，洗却天涯滥浊心。
上王提刑二首·其一
作者：刘弇
朝代：宋
体裁：七言律诗

峨峨名节重于山，旧作朝廷耳目官。凤阙几闻随仗入，龙颜曾许捲帘看。昔年白笔惊人凛，今日清风过岭寒。直指近来新有例，出疆回使侍金銮。
上王提刑二首·其二
作者：刘弇
朝代：宋

獬豸冠中笔罢簪，却乘骢马出骎骎。手提国宪风霜重，口布王言雨露深。古剑夜光冲斗气，甘棠春有绕庭阴。澄清好把冰壶水，洗却天涯滥浊心。
上王提刑二首·其二
作者：刘弇
朝代：宋

獬豸冠中笔罢簪，却乘骢马出骎骎。
手提国宪风霜重，口布王言雨露深。
古剑夜光衝斗气，甘棠春有遶庭阴。
澄清好把冰壶水，洗却天涯滥浊心。
上金陵黄尚书安中二首
作者：刘弇
朝代：宋

南来踽踽拜前尘，雅眷仍从辙鲋新。四照色温初似玉，一时恩到总成春。非如学者论糟粕，须信人间得凤麟。况有珠玑长满把，冥搜终恐物华贫。千毫回斡自无旁，逸劲仍闻饮石梁。黄卷素心因事见，空门真味与閒长。扁舟尚录袁临汝，清酒无论顾建康。五载转头归一瞬，门阑依旧笑羝羊。
上金陵黄尚书安中二首·其一
作者：刘弇
朝代：宋

南来踽踽拜前尘，雅眷仍从辙鲋新。四照色温初似玉，一时恩到总成春。非如学者论糟粕，须信人间得凤麟。况有珠玑长满把，冥搜终恐物华贫。
上金陵黄尚书安中二首·其一
作者：刘弇
朝代：宋

南来踽踽拜前尘，雅睠仍从辙鲋新。
四照色温初似玉，一时恩到总成春。
非如学者论糟粕，须信人间得凤麟。
况有珠玑长满把，冥搜终恐物华贫。
上金陵黄尚书安中二首·其二
作者：刘弇
朝代：宋
体裁：七言律诗

千毫回斡自无旁，逸劲仍闻饮石梁。黄卷素心因事见，空门真味与閒长。扁舟尚录袁临汝，清酒无论顾建康。五载转头归一瞬，门阑依旧笑羝羊。
丫头岩
作者：刘弇
朝代：宋

弋阳之东当古道，有石突兀号丫头。苔侵藓剥风雨蚀，骨干耸削如镵锼。不知何冤上诉帝，叫阍之势难稽留。草木焦秃仅比发，独瞰平皋疑秀发。浅深丹颊耀晴霞，彷佛琼梳掠初月。行人踌躇眸子眩，痴女垂羊亦何别。惜哉伪态苦冒真，土俗传誇疑有神。阴崖黝黑崩胁腹，石眼六七流嵌根。君不见望夫崭崭亦顽石，似不徒然肖真魄。颟顸庙食尔何补，登进鸡豚始乘隙。安得掷置八荒外，化作膏腴丰稼穑。
丫头岩
作者：刘弇
朝代：宋

弋阳之东当古道，有石突兀号丫头。
苔侵藓剥风雨蚀，骨干耸削如镵锼。
不知何冤上诉帝，叫阍之势难稽留。
草木焦秃仅比髮，独瞰平皋疑秀发。
浅深丹颊耀晴霞，彷佛琼梳掠初月。
行人踌躇眸子眩，痴女垂羊亦何别。
惜哉僞态苦冒真，土俗传夸疑有神。
阴崖黝黑崩胁腹，石眼六七流嵌根。
君不见望夫崭崭亦顽石，似不徒然肖真魄。
颟顸庙食尔何补，登进鸡豚始乘隙。
安得掷置八荒外，化作膏腴丰稼穑。
临江
作者：刘弇
朝代：宋
体裁：五言律诗

居然两福地，首尾限清江。䆗窱芦州抱，晶荧石涧淙。泼云秋䆉稏，割雨晓舽艭。愁绝村南舍，驯鸡对小窗。
九曲池
作者：刘弇
朝代：宋

昔帝樯乌下日边，曾留清跸此蹁跹。鱼龙窟暗浮春涨，凫雁行低破暝烟。星阁摧颓空岁月，芜城埋没旧山川。后庭一曲陈家破，更看当年水调传。
九曲池
作者：刘弇
朝代：宋

昔帝樯乌下日边，曾留清跸此蹁跹。
鱼龙窟暗浮春涨，鳬雁行低破暝烟。
星阁摧颓空岁月，芜城埋没旧山川。
后庭一曲陈家破，更看当年水调传。
书国清寺清晓上人壁
作者：刘弇
朝代：宋

老师八十大僧生，头插吴龟见寿征。
斸开云根作活计，隠约百尺飞觚棱。
书国清寺清晓上人壁
作者：刘弇
朝代：宋

老师八十大僧生，头插吴龟见寿徵。斸开云根作活计，隐约百尺飞觚棱。
书新兴罗汉室
作者：刘弇
朝代：宋
体裁：七言绝句

应真檀施者谁子，僧云福堂陇西李。亘无穷尽理则那，明明善根此其始。
人日
作者：刘弇
朝代：宋

去年人日螺江边，今年人日在通川。故家浩荡五千里，客子骚屑心茫然。霜芦尽解故时叶，生意斗尔归兰荃。海风如刀冰塞渡，欲航野水雪暗天。它乡信美非吾土，香草悦魂真浪传。南冠故声祇操楚，刘章雅志惟歌田。五秉如单费廪粟，一囊就尽持餐钱。颠毛冉冉不吾与，齿根浮动轻于翾。小雀谁言畏死鹞，未肯屈折同杯棬。章贡直西三径在，尔来望眼欲成穿。科桑洗竹真吾事，孰使龊龊才充员。何时解得无拘束，归钓潭头枫叶鳊。
人日
作者：刘弇
朝代：宋

去年人日螺江边，今年人日在通川。
故家浩荡五千里，客子骚屑心茫然。
霜芦尽解故时叶，生意斗尔归兰荃。
海风如刀冰塞渡，欲航野水雪暗天。
它乡信美非吾土，香草悦魂真浪传。
南冠故声祇操楚，刘章雅志惟歌田。
五秉如单费廪粟，一囊就尽持餐钱。
颠毛冉冉不吾与，齿根浮动轻于翾。
小雀谁言畏死鹞，未肯屈折同桮桊。
章贡直西三径在，尔来望眼欲成穿。
科桑洗竹真吾事，孰使龊龊纔充员。
何时解得无拘束，归钓潭头枫叶鳊。
仪真吕明父席中观新曲
作者：刘弇
朝代：宋

有客扬楚舲，归欤汩吾事。
波神悭东涨，吞遏限修螮。
转头雕岁阴，蓬行变匏繫。
一逢金銮人，穆我若清吹。
挽置十尺床，渊襟扫苛细。
壶封拆初黄，露液攒沸蚁。
老实侑脧紫，枯螯嚼霜渍。
坐有豪爽宾，譁譁睨云骥。
屯云刮痴白，有如拥天篲。
疏櫺炯萧森，北固决遥眦。
半酣大轴出，鲸窟咀甘饴。
当中倾玄圃，琚瑀纷百缀。
物愁殚眇情，神妬夺孤閟。
快魂疏泠泠，大叱回熟寐。
况復仪真曲，不减铜堤思。
凄清激吴音，皓齿曾未愧。
辛咸皆可口，卷舌得真意。
初如严冬逼，肃物有余惴。
末似阳春回，怳入众骨醉。
将坛凛先登，乐府仍一洗。
吕侯斯人望，胸中弔古气。
二十佩青纶，三十清间侍。
高缠见腾踏，茂渥擅褒贲。
顷来笑画脂，无补当身寄。
卜筑傲园绮，秋蜩一官蜕。
大笔横利槊，兴来即摩垒。
非如骚些徒，冗语酿愁悱。
珍重白玉船，虹吞楚狂子。
仪真吕明父席中观新曲
作者：刘弇
朝代：宋

有客扬楚舲，归欤汩吾事。波神悭东涨，吞遏限脩螮。转头彫岁阴，蓬行变匏系。一逢金銮人，穆我若清吹。挽置十尺床，渊襟扫苛细。壶封拆初黄，露液攒沸蚁。老实侑脧紫，枯螯嚼霜渍。坐有豪爽宾，哗哗睨云骥。屯云刮痴白，有如拥天彗。疏棂炯萧森，北固决遥眦。半酣大轴出，鲸窟咀甘饴。当中倾玄圃，琚瑀纷百缀。物愁殚眇情，神妒夺孤閟。快魂疏泠泠，大叱回熟寐。况复仪真曲，不减铜堤思。凄清激吴音，皓齿曾未愧。辛咸皆可口，卷舌得真意。初如严冬逼，肃物有馀惴。末似阳春回，恍入众骨醉。将坛凛先登，乐府仍一洗。吕侯斯人望，胸中吊古气。二十佩青纶，三十清间侍。高缠见腾踏，茂渥擅褒贲。顷来笑画脂，无补当身寄。卜筑傲园绮，秋蜩一官蜕。大笔横利槊，兴来即摩垒。非如骚些徒，冗语酿愁悱。珍重白玉船，虹吞楚狂子。
伤友人潘镇之失意七十韵
作者：刘弇
朝代：宋

念子多屯踬，秋闱又背驰。南阳龙卧久，东鲁凤何衰。刖足冤谁雪，伤弓翅已垂。有文须夺席，无地可容锥。破落三间屋，荒凉四壁篱。平生萍荡漾，活计叶离披。磬挂囊多乏，尘生甑少炊。饥寒妻拟弃，憔悴嫂贻嗤。行古时稀合，身孤世早知。尽应嫌学僻，无不笑书痴。读已周千卷，攀犹滞一枝。鹢因风紧退，兰为雪深萎。卞璞羞空献，齐竽叹失吹。未为横荐鹗，又作曳泥龟。东国频遭黜，西山独忍饥。皇皇行泽畔，寂寂卧漳湄。应下伤麟泪，还牵感鵩悲。著成孤愤传，吟就八哀诗。道丧谁开眼，愁来自皱眉。迍邅真命也，险阻屡尝之。清庙含三叹，明时动五噫。野歌成匪虎，矶钓本非罴。事故多如此，心休苦怨咨。都缘名是累，须用道为医。破闷无如酒，消忧莫若棋。勿同杨泣路，休效墨悲丝。得失皆由分，穷通自有时。海深鲲化早，天远鹤冲迟。子况多能者，身怀可致资。九河流剧辩，万马走雄辞。学似钩龙巧，文如吐凤奇。五车书并览，三箧记无遗。解辨鲁鱼惑，能分亥豕疑。博闻探禹穴，多见识曹碑。行止圭无玷，周流玉不缁。经明人尽仰，才大士争师。名价关西振，儒风稷下移。生徒居若市，来者被成帷。天道如将复，人文未丧斯。定伸膏泽志，入侍帝王墀。豹匪终藏雾，蛟非久在池。青云如借路，蹇步足通逵。定补千裘腋，宁由五羖皮。冠弹思贡禹，舌在忆张仪。已往虽非悔，方来尚可追。此生当富贵，未死属男儿。顾我诚荒斐，蒙君爱保持。杏坛齐出处，槐里久参随。情荷椒兰契，言蒙药石规。琢磨朝切切，讲诲夜孜孜。小大钟容叩，高低仞许窥。开谈发吾覆，飞辩解人颐。较艺思焚砚，交锋拟树旗。奚斯睎考甫，子贡服宣尼。共有亨途约，俱怀远到期。精诚甚胶漆，酬唱越埙篪。本谓同游处，何图有别离。身从来岭表，音逐隔天涯。荏苒年光换，回还气候推。暗惊时倏忽，屡见月盈亏。故国书迢递，他乡路崄巇。登高魂欲断，眺望力应疲。侧望魁乡荐，夫何摈有司。临风心恻怛，开榜泪淋漓。场屋非收子，文闱更荐谁。主盟宁至当，提掖岂无私。尽指珠多颣，咸疑玉有疵。叩天身患远，叫帝泣嗟卑。写恨凭精卫，声冤付子规。彼苍不可问，徒积故人思。
伤友人潘镇之失意七十韵
作者：刘弇
朝代：宋

念子多屯踬，秋闱又背驰。
南阳龙卧久，东鲁凤何衰。
刖足冤谁雪，伤弓翅已垂。
有文须夺席，无地可容锥。
破落三间屋，荒凉四壁篱。
平生萍荡漾，活计叶离披。
磬挂囊多乏，尘生甑少炊。
饥寒妻拟弃，憔悴嫂贻嗤。
行古时稀合，身孤世早知。
尽应嫌学僻，无不笑书痴。
读已周千卷，攀犹滞一枝。
鹢因风紧退，兰为雪深萎。
卞璞羞空献，齐竽嘆失吹。
未为横荐鹗，又作曳泥龟。
东国频遭黜，西山独忍饥。
皇皇行泽畔，寂寂卧漳湄。
应下伤麟泪，还牵感鵩悲。
着成孤愤传，吟就八哀诗。
道丧谁开眼，愁来自皱眉。
迍邅真命也，险阻屡尝之。
清庙含三嘆，明时动五噫。
野歌成匪虎，矶钓本非罴。
事故多如此，心休苦怨咨。
都缘名是累，须用道为医。
破闷无如酒，消忧莫若棋。
勿同杨泣路，休效墨悲丝。
得失皆由分，穷通自有时。
海深鲲化早，天远鹤冲迟。
子况多能者，身怀可致资。
九河流剧辩，万马走雄辞。
学似钩龙巧，文如吐凤奇。
五车书并览，三箧记无余。
解辨鲁鱼惑，能分亥豕疑。
博闻探禹穴，多见识曹碑。
行止珪无玷，周流玉不缁。
经明人尽仰，才大士争师。
名价关西振，儒风稷下移。
生徒居若市，来者被成帷。
天道如将復，人文未丧斯。
定伸膏泽志，入侍帝王墀。
豹匪终藏雾，蛟非久在池。
青云如借路，蹇步足通逵。
定补千裘腋，宁由五羖皮。
冠弹思贡禹，舌在忆张仪。
已往虽非悔，方来尚可追。
此生当富贵，未死属男儿。
顾我诚荒斐，蒙君爱保持。
杏坛齐出处，槐里久参随。
情荷椒兰契，言蒙药石规。
琢磨朝切切，讲诲夜孜孜。
小大钟容叩，高低仞许窥。
开谈发吾覆，飞辩解人颐。
较艺思焚砚，交锋拟树旗。
奚斯睎考甫，子贡服宣尼。
共有亨途约，俱怀远到期。
精诚甚胶漆，酬唱越埙箎。
本谓同游处，何图有别离。
身从来岭表，音逐隔天涯。
荏苒年光换，回还气候推。
暗惊时倏忽，屡见月盈亏。
故国书迢递，他乡路崄巇。
登高魂欲断，眺望力应疲。
侧望魁乡荐，夫何摈有司。
临风心恻怛，开榜泪淋漓。
场屋非收子，文闱更荐谁。
主盟宁至当，提掖岂无私。
尽指珠多颣，咸疑玉有疵。
叩天身患远，叫帝泣嗟卑。
写恨凭精卫，声冤付子规。
彼苍不可问，徒积故人思。
伤段谦叔失意二十八韵
作者：刘弇
朝代：宋

场屋遗才日，英雄失意秋。荐贤无北海，削迹有东丘。未遂图南志，先贻败北忧。旷弦多误奏，卞玉却轻投。西逐惭秦客，南冠愧楚囚。天亡非战罪，道丧是吾羞。命薄闻歌凤，时穷见叩牛。丹山摧鸑鷟，虞阪困骅骝。落日千行泪，西风万古愁。壮图沉草莽，归思动沧洲。是理皆前定，非人可豫谋。闷来宜自遣，势去不须尤。消日棋千局，忘怀酒一瓯。更宜思破釜，莫便欲乘桴。豹匪终藏雾，鲸非可在沟。此生如富贵，未死合公侯。子况才华妙，身兼学业优。文章思顿进，志意素加修。禹穴书曾探，嵩山涧亦搜。纱萤频见聚，邻烛屡闻偷。默记迹三箧，疏通贯九流。赋才肩贾马，诗格驾曹刘。肯向清时废，须膺紫诏求。不当三径隐，未可五湖游。齧臂盟须复，题桥志必酬。宁终葬鱼腹，诚合跨龙头。早弄书生笔，当焚败将舟。也知男子志，未肯死前休。
伤段谦叔失意二十八韵
作者：刘弇
朝代：宋

场屋遗才日，英雄失意秋。
荐贤无北海，削迹有东丘。
未遂图南志，先贻败北忧。
旷弦多误奏，卞玉却轻投。
西逐惭秦客，南冠愧楚囚。
天亡非战罪，道丧是吾羞。
命薄闻歌凤，时穷见叩牛。
丹山摧鸑鷟，虞阪困骅骝。
落日千行泪，西风万古愁。
壮图沉草莽，归思动沧洲。
是理皆前定，非人可豫谋。
闷来宜自遣，势去不须尤。
消日棋千局，忘怀酒一瓯。
更宜思破釜，莫便欲乘桴。
豹匪终藏雾，鲸非可在沟。
此生如富贵，未死合公侯。
子况才华妙，身兼学业优。
文章思顿进，志意素加修。
禹穴书曾探，嵩山涧亦搜。
纱萤频见聚，邻烛屡闻偷。
默记迹三箧，疏通贯九流。
赋才肩贾马，诗格驾曹刘。
肯向清时废，须膺紫诏求。
不当三径隠，未可五湖游。
啮臂盟须復，题桥志必酬。
宁终葬鱼腹，诚合跨龙头。
早弄书生笔，当焚败将舟。
也知男子志，未肯死前休。
伤蔡文仲秋闱失意四十韵
作者：刘弇
朝代：宋

侧听秋闱榜，君名又不传。病龙频失水，倦鸟久惊弦。有意期行道，无人肯荐贤。长沙伤鵩日，西狩获麟年。失意应常理，嗟君最可怜。双亲堂上老，三釜养中偏。须有千茎雪，家无二顷田。甑中尘屡起，囊乏磬长悬。草木荒三径，埃氛满一廛。鹑衣伤子夏，蜗舍病焦先。雪冷袁安卧，风清靖节眠。谩誇五色笔，不及一囊钱。抱玉冤谁雪，沉舟恨自牵。翼摧云外鹄，身绊驾头鹯。愤气高冲斗，悲号下入泉。未甘为败将，犹拟奋空拳。文丧思投笔，胶稀欲绝弦。悲弹三尺剑，闷钓五湖船。迁摈当修史，雄闲合草玄。张衡四愁什，杜甫八哀篇。膑刖兵书作，丘穷易道编。文人从坎坷，才子本迍邅。得失诚由命，穷通莫怨天。不须吟泽畔，何用饿山巅。豹匪终藏雾，龙非久在渊。鹄侯高定中，杨叶细须穿。子况千人敌，身仍百善全。平生于传癖，终日被书癫。容貌堂堂也，胸襟落落然。文章追贾马，德行继渊骞。吐论昆崙决，挥毫组绣联。字奇称草圣，句巧号诗仙。身瘦文弥古，家贫节更坚。士流瞻若斗，学者慕如膻。自合升朝右，宁终死道边。此来虽蠖屈，前去定莺迁。邹黍当重秀，韩灰决复燃。焚舟收后效，破釜雪前愆。诚愿穷犹斗，何甘废中权。未应豪杰士，憔悴老螺川。
伤蔡文仲秋闱失意四十韵
作者：刘弇
朝代：宋

侧听秋闱榜，君名又不传。
病龙频失水，倦鸟久惊弦。
有意期行道，无人肯荐贤。
长沙伤鵩日，西狩获麟年。
失意应常理，嗟君最可怜。
双亲堂上老，三釜养中偏。
鬚有千茎雪，家无二顷田。
甑中尘屡起，囊乏磬长悬。
草木荒三径，埃氛满一廛。
鹑衣伤子夏，蜗舍病焦先。
雪冷袁安卧，风清靖节眠。
谩夸五色笔，不及一囊钱。
抱玉冤谁雪，沉舟恨自牵。
翼摧云外鹄，身绊驾头鹯。
愤气高冲斗，悲号下入泉。
未甘为败将，犹拟奋空拳。
文丧思投笔，胶稀欲绝弦。
悲弹三尺剑，闷钓五湖船。
迁摈当修史，雄闲合草玄。
张衡四愁什，杜甫八哀篇。
膑刖兵书作，丘穷易道编。
文人从坎坷，才子本迍邅。
得失诚由命，穷通莫怨天。
不须吟泽畔，何用饿山巅。
豹匪终藏雾，龙非久在渊。
鹄侯高定中，杨叶细须穿。
子况千人敌，身仍百善全。
平生于传癖，终日被书癫。
容貌堂堂也，胸襟落落然。
文章追贾马，德行继渊骞。
吐论昆崙决，挥毫组绣联。
字奇称草圣，句巧号诗仙。
身瘦文弥古，家贫节更坚。
士流瞻若斗，学者慕如羶。
自合升朝右，宁终死道边。
此来虽蠖屈，前去定鶑迁。
邹黍当重秀，韩灰决復燃。
焚舟收后效，破釜雪前愆。
诚愿穷犹斗，何甘废中权。
未应豪杰士，憔悴老螺川。
何塘精舍
作者：刘弇
朝代：宋

松闲竹淡清午阴，金地少尘门更深。忽从褷缡出重阁，飞梯十尺下瞰临。有客触热来自东，汗愧鵩暑悭天风。赪龙扬鬐日辔缓，碧椀先愁井丝短。
何塘精舍
作者：刘弇
朝代：宋
体裁：古风

松闲竹淡清午阴，金地少尘门更深。忽从褷缡出重阁，飞梯十尺下瞰临。有客触热来自东，汗愧鵩暑悭天风。赪龙扬鬐日辔缓，碧碗先愁井丝短。
何塘精舍
作者：刘弇
朝代：宋

松闲竹淡清午阴，金地少尘门更深。
忽从褷褵出重阁，飞梯十尺下瞰临。
有客触热来自东，汗媿鵩暑悭天风。
赪龙扬鬐日辔缓，碧椀先愁井丝短。
何隐居挽词二首
作者：刘弇
朝代：宋

人世犹来共一沤，如君无憾此生浮。兰陔长负平生养，蒿里方成不测游。故物他年归石马，东楹何事掩天球。始应羞杀吴中士，误把垣星决去留。瑟缩神皋万木悲，此中祖軷是长辞。半生桂向秋蟾老，一日舟先夜壑移。终恐短长私造物，了无毫发愧铭诗。青鸳仅就千云构，谁是当年识履綦。
何隐居挽词二首·其一
作者：刘弇
朝代：宋

人世犹来共一沤，如君无憾此生浮。兰陔长负平生养，蒿里方成不测游。故物他年归石马，东楹何事掩天球。始应羞杀吴中士，误把垣星决去留。
何隐居挽词二首·其二
作者：刘弇
朝代：宋

瑟缩神皋万木悲，此中祖軷是长辞。半生桂向秋蟾老，一日舟先夜壑移。终恐短长私造物，了无毫发愧铭诗。青鸳仅就千云构，谁是当年识履綦。
何隠居挽词二首·其一
作者：刘弇
朝代：宋

人世犹来共一沤，如君无憾此生浮。
兰陔长负平生养，蒿里方成不测游。
故物他年归石马，东楹何事揜天球。
始应羞杀吴中士，误把垣星决去留。
何隠居挽词二首·其二
作者：刘弇
朝代：宋

瑟缩神皋万木悲，此中祖軷是长辞。
半生桂向秋蟾老，一日舟先夜壑移。
终恐短长私造物，了无毫髮愧铭诗。
青鸳仅就千云构，谁是当年识履綦。
佳人醉·元宵上太守
作者：刘弇
朝代：宋

月到楼台第几。十里金虫成缀。袅琅玕、争罥绛球起。试新妆、嬉春粉黛，盈盈暗香，结谁家秾李。拥缇骑。箫鼓沸三市。别指春风画隼，归度鳌山影里。闲红翠。挥觞不待、游人分袂。悄珠帘十二。
佳人醉·月到楼台第几
作者：刘弇
朝代：宋
体裁：词

月到楼台第几。
十里金虫成缀。
袅琅玕、争罥绛球起。
试新妆、嬉春粉黛，盈盈暗香，接谁家秾李。
拥缇骑。
箫鼓沸三市。
别指春风画隼，归度鳌山影里。
闲红翠。
挥觞不待、游人分袂。
悄珠帘十二。
佳人醉（元宵上太守）
作者：刘弇
朝代：宋

月到楼台第几。十里金虫成缀。袅琅玕、争罥绛球起。试新妆、嬉春粉黛，盈盈暗香，结谁家秾李。
拥缇骑。箫鼓沸三市。别指春风画隼，归度鳌山影里。闲红翠。挥觞不待、游人分袂。悄朱帘十二。
依师小轩独酌
作者：刘弇
朝代：宋

东篱粲佳英，依约圆钱帖。西渚傲霜筼，潇洒狻猊鬣。居然容膝地，况与蓬丘接。始余供烦使，浪谓素意惬。一当骇物机，局缩如跧摺。客尘不制人，脱去苦不捷。谁谓一日间，堮倚发蹀躞。椒浆泪玉沥，蠹简披往牒。兀尔自忘怀，少复进专辄。流年苦蹉跎，念咎真脱叶。皤皤彼禅客，趋尚未易蹑。正应发再驾，万念兹一摄。
依师小轩独酌
作者：刘弇
朝代：宋

东篱粲佳英，依约圆钱帖。
西渚傲霜篔，潇洒狻猊鬣。
居然容膝地，况与蓬丘接。
始余供烦使，浪谓素意惬。
一当骇物机，局缩如跧摺。
客尘不制人，脱去苦不捷。
谁谓一日间，堮倚发蹀躞。
椒浆泪玉沥，蠹简披往牒。
兀尔自忘怀，少復进专辄。
流年苦蹉跎，念咎真脱叶。
皤皤彼禅客，趋尚未易蹑。
正应发再驾，万念兹一摄。
元丰辛酉七月九夜大风四十韵
作者：刘弇
朝代：宋
体裁：古风

海傍七月无好天，顽云夜半争纠缠。雷公轰车电操帜，如以墨汁当空湔。门阑刺眼不见地，逼塞四野可筑拳。须臾霾风赑屃起，便觉怒窍呺喧阗。茫茫平地驾轣辘，礧石杂下丽谯颠。训狐投隅狗走窦，拔木僵仆踵不旋。铿轰时闻掷飘瓦，汹沸错以池羹煎。藩垣卷去甚撤幕，屋壁如受众挻挻。戛空飞砾正激射，况复急雨筛涌泉。初疑昆阳遁猛兽，又讶伏弩攒庞涓。黔头豹裈健肘髀，剖拆囊袋椎钤键。天吴助强马衔舞，鼯鼬嗥啸尸阴权。呼声过于赴赵日，烈势更甚焚昆前。酣奔剧骤砉未已，阵马沓奏摩双鞬。蚩尤歼师洒腥血，驱驾山岳挥秦鞭。海涛撞舂万鼙震，岌嶪直恐三山骞。林椒宿鸟乱投坠，胁息岂间乌与鸢。虾蟆何知妄嘈囋，似为得意惊翩翾。流萤迸草戢光耀，啾蚓缩穴愁踆跧。泓窊往往走湍濑，卧内直可浮长鳣。伊余竟夕不成寐，纵有短炬谁复然。屋如漏釜直下注，坐取渗漉攒两肩。羸童叩鼻卧东壁，噤不哗骇如束毡。黎明下堂踏新淖，祗觉抚髀成怃然。平时里闬悉倾陊，饥民塞窦突不烟。田苗畦甲披殆尽，草木岂复根株连。蒂钟堕檐相乌折，苙豕逸泽如遭畋。我闻大块初噫气，蓄泄盖亦有节宣。助天挠物著自易，标为玉烛存礼篇。条无鸣声瑞盛世，反禾宛在隆周年。厥惟反此是为戾，标落下土灾所缘。尧罹长风衅滋甚，縻以大缴尸诸廛。飞虫蔽空廪君怼，一昔崛起操戈鋋。往时大旱几赤地，韩子讼藁于今传。诗人或以况威虐，歌沛自是所见偏。尔来暴旱亦时有，孰与掀屋扬楣枅。小家破荡大家耗，饮泣茹恨肩相骈。胡为斯民罹此患，孰任咎责当尤愆。我将羾天吐愤懑，坐使百怪成拘挛。是非曲直当有辨，略举大较归吾编。飞廉谴诛丰隆斥，庶几复使斯民痊。
元丰辛酉七月九夜大风四十韵
作者：刘弇
朝代：宋

海傍七月无好天，顽云夜半争纠缠。雷公轰车电操帜，如以墨汁当空湔。门阑刺眼不见地，逼塞四野可筑拳。须臾霾风赑屃起，便觉怒窍呺喧阗。茫茫平地驾轣辘，礧石杂下丽谯颠。训狐投隅狗走窦，拔木僵仆踵不旋。铿轰时闻掷飘瓦，汹沸错以池羹煎。藩垣卷去甚撤幕，屋壁如受众挻挻。戛空飞砾正激射，况复急雨筛涌泉。初疑昆阳遁猛兽，又讶伏弩攒庞涓。黔头豹裈健肘髀，剖拆囊袋椎钤键。天吴助强马衔舞，鼯鼬嘷啸尸阴权。呼声过于赴赵日，烈势更甚焚昆前。酣奔剧骤砉未已，阵马沓奏摩双鞬。蚩尤歼师洒腥血，驱驾山岳挥秦鞭。海涛撞舂万鼙震，岌嶪直恐三山骞。林椒宿鸟乱投坠，胁息岂间乌与鸢。虾蟆何知妄嘈囋，似为得意惊翩翾。流萤迸草戢光耀，啾蚓缩穴愁踆跧。泓窊往往走湍濑，卧内直可浮长鳣。伊余竟夕不成寐，纵有短炬谁复然。屋如漏釜直下注，坐取渗漉攒两肩。羸童叩鼻卧东壁，噤不哗骇如束毡。黎明下堂踏新淖，祗觉抚髀成怃然。平时里闬悉倾陊，饥民塞窦突不烟。田苗畦甲披殆尽，草木岂复根株连。蒂钟堕檐相乌折，苙豕逸泽如遭畋。我闻大块初噫气，蓄泄盖亦有节宣。助天挠物著自易，标为玉烛存礼篇。条无鸣声瑞盛世，反禾宛在隆周年。厥惟反此是为戾，标落下土灾所缘。尧罹长风衅滋甚，縻以大缴尸诸廛。飞虫蔽空廪君怼，一昔崛起操戈鋋。往时大旱几赤地，韩子讼藁于今传。诗人或以况威虐，歌沛自是所见偏。尔来暴旱亦时有，孰与掀屋扬楣枅。小家破荡大家耗，饮泣茹恨肩相骈。胡为斯民罹此患，孰任咎责当尤愆。我将羾天吐愤懑，坐使百怪成拘挛。是非曲直当有辨，略举大较归吾编。飞廉谴诛丰隆斥，庶几复使斯民痊。
元丰辛酉七月九夜大风四十韵
作者：刘弇
朝代：宋

海傍七月无好天，顽云夜半争纠缠。
雷公轰车电操帜，如以墨汁当空湔。
门阑刺眼不见地，逼塞四野可筑拳。
须臾霾风赑屃起，便觉怒窍呺喧阗。
茫茫平地驾轣辘，礧石杂下丽谯颠。
训狐投隅狗走窦，拔木僵仆踵不旋。
铿轰时闻掷飘瓦，汹沸错以池羹煎。
藩垣卷去甚撤幙，屋壁如受众挻挻。
戞空飞砾正激射，况復急雨筛涌泉。
初疑昆阳遁猛兽，又讶伏弩攒庞涓。
黔头豹裈健肘髀，剖拆囊袋椎钤键。
天吴助强马衔舞，鼯鼬嘷啸尸阴权。
呼声过于赴赵日，烈势更甚焚昆前。
酣奔剧骤砉未已，阵马沓奏摩双鞬。
蚩尤歼师洒腥血，驱驾山岳挥秦鞭。
海涛撞舂万鼙震，岌嶪直恐三山骞。
林椒宿鸟乱投坠，胁息岂间乌与鸢。
虾蟆何知妄嘈囋，似为得意惊翩翾。
流萤迸草戢光耀，啾蚓缩穴愁踆跧。
泓窊往往走湍濑，卧内直可浮长鳣。
伊余竟夕不成寐，纵有短炬谁復然。
屋如漏釜直下注，坐取渗漉攒两肩。
羸童叩鼻卧东壁，噤不譁骇如束毡。
黎明下堂踏新淖，祗觉抚髀成怃然。
平时里闬悉倾陊，饥民塞窦突不烟。
田苗畦甲披殆尽，草木岂復根株连。
蔕钟堕檐相乌折，苙豕逸泽如遭畋。
我闻大块初噫气，蓄泄盖亦有节宣。
助天挠物着自易，标为玉烛存礼篇。
条无鸣声瑞盛世，反禾宛在隆周年。
厥惟反此是为戾，标落下土灾所缘。
尧罹长风衅滋甚，縻以大缴尸诸鄽。
飞虫蔽空廪君怼，一昔崛起操戈鋋。
往时大旱几赤地，韩子讼藁于今传。
诗人或以况威虐，歌沛自是所见偏。
尔来暴旱亦时有，孰与掀屋扬楣枅。
小家破荡大家耗，饮泣茹恨肩相骈。
胡为斯民罹此患，孰任咎责当尤愆。
我将羾天吐愤懑，坐使百怪成拘挛。
是非曲直当有辨，略举大较归吾编。
飞廉谴诛丰隆斥，庶几復使斯民痊。
光相洞
作者：刘弇
朝代：宋

仙客当年蜕尘土，洞天此地老烟霞。
顷来鸡犬如无迹，裏许山川别是家。
辽海不归千岁鹤，武陵频换一番花。
可能匕上胡麻饭，变得劳生两鬓华。
光相洞
作者：刘弇
朝代：宋

仙客当年蜕尘土，洞天此地老烟霞。顷来鸡犬如无迹，里许山川别是家。辽海不归千岁鹤，武陵频换一番花。可能匕上胡麻饭，变得劳生两鬓华。
内家娇
作者：刘弇
朝代：宋

绰约群芳里，阳和意，偏向一枝浓。南国骤惊，动人奇艳，未饶西洛，百本千丛。斩新弄，晓来无比格，半坼断肠红。三月洞天，又还疑是，赋情楚客，窥见墙东。
朱栏干、遍倚生愁，怕无计、奈雨禁风。别有瑞烟幕幕，时与遮笼。便纵使当日，文忠品第，赵昌模写，难更形容。应念故园桃李，羞怨春工。
内家娇
作者：刘弇
朝代：宋

绰约群芳里，阳和意，偏向一枝浓。南国骤惊，动人奇艳，未饶西洛，百本千丛。斩新弄，晓来无比格，半坼断肠红。三月洞天，又还疑是，赋情楚客，窥见墙东。朱阑干、遍倚生愁，怕无计、奈雨禁风。别有瑞烟羃羃，时与遮笼。便纵使当日，文忠品第，赵昌模写，难更形容。应念故园桃李，羞怨春工。
内家娇·绰约群芳里
作者：刘弇
朝代：宋
体裁：词

绰约群芳里，阳和意，偏向一枝浓。
南国骤惊，动人奇艳，未饶西洛，百本千丛。
斩新弄，晓来无比格，半坼断肠红。
三月洞天，又还疑是，赋情楚客，窥见墙东。
朱阑干、遍倚生愁，怕无计、奈雨禁风。
别有瑞烟幕幕，时与遮笼。
便纵使当日，文忠品第，赵昌模写，难更形容。
应念故园桃李，羞怨春工。
再和贾仲武游狼山
作者：刘弇
朝代：宋

寻春古原头，林梢过朝霂。狼山连东南，擅美此其独。抟鹏岌骇势，泼黛森孤麓。宜樵叶堆松，供茹萌抽竹。区区介丘北，回视一何䠞。浑疑杳霭中，爽气每先蓄。掬泉弄幽清，渴肺初欣沃。嘘云出羽盖，入鸟洞胸腹。茫茫宇宙间，千里得寸目。照发射冷翠，袭裳来远馥。根株吐乾坤，要会控水陆。高跻顶初绝，却转道弥复。楩楠间桐槠，干霄非一木。覃覃辟宝构，殿阁辉丹绿。禅客稻饵珠，骚人楮留玉。游嫌后时追，赏贵前期卜。眷彼市井徒，乾没走丹毂。老死不一到，动辍取挛束。谁知吾辈游，趣尚非搐缩。拂衣便成往，握手不嫌黩。句外气争豪，禅中机斗速。无为苦役役，坐自绊驰足。纷纷簿领间，与物商直曲。会须摆红尘，更著轻鞭逐。
再和贾仲武游狼山
作者：刘弇
朝代：宋

寻春古原头，林梢过朝霂。
狼山连东南，擅美此其独。
抟鹏岌骇势，泼黛森孤麓。
宜樵叶堆松，供茹萌抽竹。
区区介丘北，回视一何䠞。
浑疑杳霭中，爽气每先蓄。
掬泉弄幽清，渴肺初欣沃。
嘘云出羽盖，入鸟洞胸腹。
茫茫宇宙间，千里得寸目。
照髮射冷翠，袭裳来远馥。
根株吐干坤，要会控水陆。
高跻顶初绝，却转道弥复。
楩楠间桐槠，干霄非一木。
覃覃闢宝构，殿阁辉丹绿。
禅客稻饵珠，骚人楮留玉。
游嫌后时追，赏贵前期卜。
睠彼市井徒，干没走丹毂。
老死不一到，动辍取挛束。
谁知吾辈游，趣尚非搐缩。
拂衣便成往，握手不嫌黩。
句外气争豪，禅中机斗速。
无为苦役役，坐自绊驰足。
纷纷簿领间，与物商直曲。
会须摆红尘，更着轻鞭逐。
再次前韵
作者：刘弇
朝代：宋

心逐云容初欲远，身同春物乍欣生。不缘旅泊蹉跎去，一任江波岁月更。白浪差差沮我南，祗成重酿破风帆。半生感慨轻儿女，翻笑江州泪湿衫。
再次前韵·其一
作者：刘弇
朝代：宋
体裁：七言绝句

心逐云容初欲远，身同春物乍欣生。不缘旅泊蹉跎去，一任江波岁月更。
再次前韵·其二
作者：刘弇
朝代：宋
体裁：七言绝句

白浪差差沮我南，祗成重酿破风帆。半生感慨轻儿女，翻笑江州泪湿衫。
再次韵和酬
作者：刘弇
朝代：宋

俗眼纷纷少得青，独君襟义富坻京。
挥斤郢鼻时惊巧，持鼓雷门浪费声。
正喜珠玑生咳唾，敢期茅蕝被游缨。
鲰生謭謭难论报，此日方知海是瀛。
再次韵和酬
作者：刘弇
朝代：宋

俗眼纷纷少得青，独君襟义富坻京。挥斤郢鼻时惊巧，持鼓雷门浪费声。正喜珠玑生咳唾，敢期茅蕝被游缨。鲰生谫谫难论报，此日方知海是瀛。
再用前韵酬达夫
作者：刘弇
朝代：宋

酒圣无端整日中，不堪有七过嵇慵。欲知春色讵如许，万斛浮蛆未博醲。九重城阙凤凰楼，金碧觚棱晓日浮。和气已从天上落，寒乡莫赋畔牢愁。撷蕊攀枝得似狂，未拚身世事乾忙。羽翰不借还家梦，钥牡衔鱼抱缭墙。花为妆成长近妒，水将蓝比不多争。阳和灭裂穷涂望，独许侯家擅四并。百鬼揶揄成故态，一胸块磊信重围。沉清酂白平治得，请傍东皇振旅归。岸柳禁持人学舞，墙花勾引客窥邻。速将事当悠悠梦，剩买欢归衮衮身。直取浩歌论纂纂，肯容三爵径油油。送花明月怜人杀，怗体红波凝不流。露房霞颊迎人笑，订订芳菲第几流。黄四娘家无数梦，玄都观里一番愁。罚筹满把槽仍滴，鲙手千刀刃必迎。春若背教花不老，恣挨红阵燥瑶觥。阔疏未可轻愚叟，放浪多应学漫郎。待挽春工醉乡去，随教蜂蝶笑雄张。
再用前韵酬达夫·其一
作者：刘弇
朝代：宋
体裁：七言绝句

酒圣无端整日中，不堪有七过嵇慵。欲知春色讵如许，万斛浮蛆未博醲。
再用前韵酬达夫·其七
作者：刘弇
朝代：宋
体裁：七言绝句

直取浩歌论纂纂，肯容三爵径油油。送花明月怜人杀，怗体红波凝不流。
再用前韵酬达夫·其三
作者：刘弇
朝代：宋

撷蕊攀枝得似狂，未拚身世事乾忙。羽翰不借还家梦，钥牡衔鱼抱缭墙。
再用前韵酬达夫·其三
作者：刘弇
朝代：宋

撷蘂攀枝得似狂，未拚身世事干忙。
羽翰不借还家梦，钥牡衔鱼抱缭墙。
再用前韵酬达夫·其九
作者：刘弇
朝代：宋
体裁：七言绝句

罚筹满把槽仍滴，鲙手千刀刃必迎。春若背教花不老，恣挨红阵燥瑶觥。
再用前韵酬达夫·其二
作者：刘弇
朝代：宋
体裁：七言绝句

九重城阙凤凰楼，金碧觚棱晓日浮。和气已从天上落，寒乡莫赋畔牢愁。
再用前韵酬达夫·其五
作者：刘弇
朝代：宋

百鬼揶揄成故态，一胸块磊信重围。沉清酂白平治得，请傍东皇振旅归。
再用前韵酬达夫·其五
作者：刘弇
朝代：宋

百鬼揶揄成故态，一胸块磊信重围。
沉清酇白平治得，请傍东皇振旅归。
再用前韵酬达夫·其八
作者：刘弇
朝代：宋

露房霞颊迎人笑，订订芳菲第几流。
黄四娘家无数梦，玄都观裏一番愁。
再用前韵酬达夫·其八
作者：刘弇
朝代：宋

露房霞颊迎人笑，订订芳菲第几流。黄四娘家无数梦，玄都观里一番愁。
再用前韵酬达夫·其六
作者：刘弇
朝代：宋
体裁：七言绝句

岸柳禁持人学舞，墙花勾引客窥邻。速将事当悠悠梦，剩买欢归衮衮身。
再用前韵酬达夫·其十
作者：刘弇
朝代：宋
体裁：七言绝句

阔疏未可轻愚叟，放浪多应学漫郎。待挽春工醉乡去，随教蜂蝶笑雄张。
再用前韵酬达夫·其四
作者：刘弇
朝代：宋

花为妆成长近妒，水将蓝比不多争。阳和灭裂穷涂望，独许侯家擅四并。
再用前韵酬达夫·其四
作者：刘弇
朝代：宋

花为妆成长近妬，水将蓝比不多争。
阳和灭裂穷涂望，独许侯家擅四并。
再继权之严韵二首
作者：刘弇
朝代：宋

庭椿摘初黄，畦韭剪柔绿。春盘巧饤饾，一堮生理足。今者鸣啾肠，饥花到双目。终惭短豆恋，谁转紫芝瞩。青烟扑九衢，碧瓦酣万屋。朝来好龙客，义动重裘燠。慇勤斗酒约，豪健赛杨仆。吹回曲车梦，鸨羽正肃肃。九天真龙飞，万物弹冠沐。萧短草木姿，窭贱衾裯宿。叨逾太官粟，敢计功利速。惟应杯中物，可仗诗筒趋。东风入颠毛，非复故时绿。生涯蠹蟫里，术智谩蛇足。晚作芸香游，颇复窥丛目。乾坤开清明，物色洗瞻瞩。谬当匠石寄，楹桷翰夏屋。追随金闺彦，怀抱邹律燠。新诗閒模写，勇若驱妾仆。千秋赤壁后，英爽得瑜肃。朝来墙头花，皖皖弄膏沐。归期莽难求，不啻襆被宿。端成心赏违，谁念客当速。听取提壶声，勿负慇勤趣。
再继权之严韵二首·其一
作者：刘弇
朝代：宋

庭椿摘初黄，畦韭剪柔绿。春盘巧饤饾，一堮生理足。今者鸣啾肠，饥花到双目。终惭短豆恋，谁转紫芝瞩。青烟扑九衢，碧瓦酣万屋。朝来好龙客，义动重裘燠。慇勤斗酒约，豪健赛杨仆。吹回曲车梦，鸨羽正肃肃。九天真龙飞，万物弹冠沐。萧短草木姿，窭贱衾裯宿。叨逾太官粟，敢计功利速。惟应杯中物，可仗诗筒趋。
再继权之严韵二首·其一
作者：刘弇
朝代：宋

庭椿摘初黄，畦韭翦柔绿。
春盘巧饤饾，一堮生理足。
今者鸣啾肠，饥花到双目。
终惭短豆恋，谁转紫芝瞩。
青烟扑九衢，碧瓦酣万屋。
朝来好龙客，义动重裘燠。
慇懃斗酒约，豪健赛杨仆。
吹回麯车梦，鸨羽正肃肃。
九天真龙飞，万物弹冠沐。
萧短草木姿，窭贱衾裯宿。
叨逾太官粟，敢计功利速。
惟应杯中物，可仗诗筒趋。
再继权之严韵二首·其二
作者：刘弇
朝代：宋

东风入颠毛，非复故时绿。生涯蠹蟫里，术智谩蛇足。晚作芸香游，颇复窥丛目。乾坤开清明，物色洗瞻瞩。谬当匠石寄，楹桷翰夏屋。追随金闺彦，怀抱邹律燠。新诗閒模写，勇若驱妾仆。千秋赤壁后，英爽得瑜肃。朝来墙头花，皖皖弄膏沐。归期莽难求，不啻襆被宿。端成心赏违，谁念客当速。听取提壶声，勿负慇勤趣。
再继权之严韵二首·其二
作者：刘弇
朝代：宋

东风入颠毛，非復故时绿。
生涯蠹蟫裏，术智谩蛇足。
晚作芸香游，颇復窥丛目。
干坤开清明，物色洗瞻瞩。
谬当匠石寄，楹桷翰夏屋。
追随金闺彦，怀抱邹律燠。
新诗閒模写，勇若驱妾仆。
千秋赤壁后，英爽得瑜肃。
朝来墙头花，皖皖弄膏沐。
归期莽难求，不啻襥被宿。
端成心赏违，谁念客当速。
听取提壶声，勿负慇懃趣。
冬日呈郭明远二首
作者：刘弇
朝代：宋

骚雅亡来几百年，不图今日见君篇。遒豪压倒元才子，清丽追回李谪仙。风月吟穷三寸舌，江山归欠一囊钱。此时长啸出门去，但觉绕梁遗韵传。底事遑遑不见容，秋来又见走西东。四时花月搜吟内，万里江山险阻中。归去但应存舌在，愁来莫更笑途穷。从今贾马休谈咏，恐起霜天刮面风。
冬日呈郭明远二首·其一
作者：刘弇
朝代：宋

骚雅亡来几百年，不图今日见君篇。遒豪压倒元才子，清丽追回李谪仙。风月吟穷三寸舌，江山归欠一囊钱。此时长啸出门去，但觉绕梁遗韵传。
冬日呈郭明远二首·其一
作者：刘弇
朝代：宋

骚雅亡来几百年，不图今日见君篇。
遒豪压倒元才子，清丽追回李谪仙。
风月吟穷三寸舌，江山归欠一囊钱。
此时长啸出门去，但觉遶梁遗韵传。
冬日呈郭明远二首·其二
作者：刘弇
朝代：宋
体裁：七言律诗

底事遑遑不见容，秋来又见走西东。四时花月搜吟内，万里江山险阻中。归去但应存舌在，愁来莫更笑途穷。从今贾马休谈咏，恐起霜天刮面风。
冬至上王丞相生日黄钟歌
作者：刘弇
朝代：宋

乾坤变化造万物，十有一月生黄钟。黄钟资养太和气，上贤禀受为三公。至音铿锵仪凤凰，播在简册成文章。权衡度量立大法，朝廷四海声洋洋。往时霜木立如束，原野焦枯无紫绿。自从缇室一阳生，半夜萌芽动寒谷。登堂请献眉寿杯，愿同律管容葭灰。玉铉金鼎调盐梅，年年阳德先春来。
冬至上王丞相生日黄钟歌
作者：刘弇
朝代：宋

干坤变化造万物，十有一月生黄钟。
黄钟资养太和气，上贤禀受为三公。
至音铿锵仪凤凰，播在简册成文章。
权衡度量立大法，朝廷四海声洋洋。
往时霜木立如束，原野焦枯无紫绿。
自从缇室一阳生，半夜萌芽动寒谷。
登堂请献眉寿杯，愿同律管容葭灰。
玉铉金鼎调盐梅，年年阳德先春来。
出试院次韵和酬郑通直二首·其一
作者：刘弇
朝代：宋
体裁：七言律诗

吏役区区病足酸，愁闻三十六盘山。偶从物外抽身去，又作人间行路难。主意十分浓似酒，客心一缕急于滩。夜光莫道无因至，乞与扁舟洗眼看。
出试院次韵和酬郑通直二首·其二
作者：刘弇
朝代：宋

百粤东头倦客身，秋风溪鲙正堪论。尘埃洗尽生风语，粉黛仍传到手樽。吹剑自应超世味，曳裾谁复羡侯门。临流更拟张胸胆，终恐精微未易言。
出试院次韵和酬郑通直二首·其二
作者：刘弇
朝代：宋

百粤东头倦客身，秋风溪鲙正堪论。
尘埃洗尽生风语，粉黛仍传到手罇。
吹剑自应超世味，曳裾谁復羡侯门。
临流更拟张胸胆，终恐精微未易言。
北禅水阁走笔
作者：刘弇
朝代：宋

西风凉客衣，弭楫沧江浔。晚吾事潇洒，聊复此登临。云容不碍秋，清樾有馀阴。烦心洗东波，寸目明遥岑。樊笼脱鸟窘，摇落吊蛩吟。莽墟阅今昔，长慨抚孤镡。故楚冠剑尽，物情几浮沉。怀哉岁将月，无为空滞淫。持语朱陵翁，须矣吾抽簪。
北禅水阁走笔
作者：刘弇
朝代：宋

西风凉客衣，弭檝沧江浔。
晚吾事潇洒，聊復此登临。
云容不碍秋，清樾有余阴。
烦心洗东波，寸目明遥岑。
樊笼脱鸟窘，摇落弔蛩吟。
莽墟阅今昔，长慨抚孤镡。
故楚冠剑尽，物情几浮沉。
怀哉岁将月，无为空滞淫。
持语朱陵翁，须矣吾抽簪。
发庐陵
作者：刘弇
朝代：宋
体裁：古风

不作钉根桑，翻为凌飙蓬。五年三羁旅，羞哭畏途穷。今者人事缚，宛然游羿弓。谁尸造物柄，鼓我吹嘘中。云航闹急桨，势夺编蒲风。黄洲转头失，旋指墨潭东。旅雁声其俦，四五翩书空。暝色天水接，俯仰双青铜。幽情随岸惬，眇与鱼鸟通。酒力秋后叶，扶衰借霜红。诗敌千蛇矛，稍取别愁攻。男儿贵健决，吾岂专栖雄。
叙旧赠董承君
作者：刘弇
朝代：宋

摇摇不根舟，瀰漫随所适。朝辞吕梁险，暮骇瞿塘迫。长波送日月，漭与云海隔。晚从天末归，良愧故人识。夫子吾土杰，久任词翰责。刺手翻天浆，洒作吊古墨。班班出素蕴，想见豹姿泽。忆昨长淮壖，半面欣相得。君时天涯官，我亦西风客。薰弦破愁颜，爽抱洗连璧。吴岑刻玉瘦，吟对挹佳色。颓年瞥眼过，十见溪草碧。钟陵旅学子，官况秋蝉翼。彯撇愧西崦，吊影心恻恻。？魖竞揶揄，甚者得鸱嚇。由来次公狂，仅免陈遵谪。敢意今者见，依然得江国。乡情比重裘，暖气回肘腋。南闾与东阡，间蹑车马迹。古人重交契，远有千里忆。连墙彼何人，老死不相觌。张陈汩势利，光初竟何益。青原秀撞天，螺水蓝膏擘。襟期方未央，更约浮我白。
叙旧赠董承君
作者：刘弇
朝代：宋
体裁：古风

摇摇不根舟，瀰漫随所适。朝辞吕梁险，暮骇瞿塘迫。长波送日月，漭与云海隔。晚从天末归，良愧故人识。夫子吾土杰，久任词翰责。刺手翻天浆，洒作吊古墨。班班出素蕴，想见豹姿泽。忆昨长淮壖，半面欣相得。君时天涯官，我亦西风客。薰弦破愁颜，爽抱洗连璧。吴岑刻玉瘦，吟对挹佳色。颓年瞥眼过，十见溪草碧。钟陵旅学子，官况秋蝉翼。彯撇愧西崦，吊影心恻恻。�魖竞揶揄，甚者得鸱吓。由来次公狂，仅免陈遵谪。敢意今者见，依然得江国。乡情比重裘，暖气回肘腋。南闾与东阡，间蹑车马迹。古人重交契，远有千里忆。连墙彼何人，老死不相觌。张陈汩势利，光初竟何益。青原秀撞天，螺水蓝膏擘。襟期方未央，更约浮我白。
叙旧赠董承君
作者：刘弇
朝代：宋

摇摇不根舟，瀰漫随所适。
朝辞吕梁险，暮骇瞿塘迫。
长波送日月，漭与云海隔。
晚从天末归，良愧故人识。
夫子吾土杰，久任词翰责。
刺手翻天浆，洒作弔古墨。
班班出素藴，想见豹姿泽。
忆昨长淮壖，半面欣相得。
君时天涯官，我亦西风客。
熏弦破愁颜，爽抱洗连璧。
吴岑刻玉瘦，吟对挹佳色。
颓年瞥眼过，十见溪草碧。
钟陵旅学子，官况秋蝉翼。
彯撇愧西崦，弔影心恻恻。
𩵉魖竞揶揄，甚者得鸱吓。
由来次公狂，仅免陈遵谪。
敢意今者见，依然得江国。
乡情比重裘，暖气回肘腋。
南闾与东阡，间蹑车马迹。
古人重交契，远有千里忆。
连墙彼何人，老死不相觌。
张陈汩势利，光初竟何益。
青原秀撞天，螺水蓝膏擘。
襟期方未央，更约浮我白。
古风谢汪都讲示惜惜吟
作者：刘弇
朝代：宋

番阳先生万人敌，少来翻书始成癖。风前白眼望青天，笑捉短须吟惜惜。地祇关铁掣临贺，天家宝场正中划。万空扶坎觅坤苗，凿尽顽阴冶清液。锲磨镵铝归高手，养水工夫价连璧。别斲圆虚费钴鉧，粉白黛绿低真色。传看代北青氍毹，一泓几动春消息。无论丞相戒扑满，先许司空炽然石。楚萍赫赤浪传甘，秦缶模糊徒荐客。由来此秘似未睹，琐琐搔爬嗤美炙。先生早茂椿松姿，道韵仙风方日逼。胡麻青䭀饭调饥，夜榻抱弓跧七尺。粉闱聊当襆被游，赍携不靳胡奴力。大鼾酣酣动蛰雷，霜飙涩尽铜壶滴。青螺仙女暮成炊，绿竹夫人寒卧壁。兴来活笔卷天潢，南国小巫阴褫魄。悠悠万物何亲疏，新故终缘世情隔。夏裘秋箑竟谁负，寝庙偃溲转身易。昨布东皇九十春，融冶一番浮绮席。莫学长檠换短檠，惜惜鸱夷两抛掷。
古风谢汪都讲示惜惜吟
作者：刘弇
朝代：宋

番阳先生万人敌，少来翻书始成癖。
风前白眼望青天，笑捉短鬚吟惜惜。
地祇关铁掣临贺，天家宝场正中划。
万空扶坎觅坤苗，凿尽顽阴冶清液。
锲磨镵鑢归高手，养水工夫价连璧。
别斲圆虚费钴鉧，粉白黛绿低真色。
传看代北青氍毹，一泓几动春消息。
无论丞相戒扑满，先许司空炽然石。
楚萍赫赤浪传甘，秦缶模糊徒荐客。
由来此秘似未睹，琐琐搔爬嗤美炙。
先生早茂椿松姿，道韵仙风方日逼。
胡麻青䭀饭调饥，夜榻抱弓跧七尺。
粉闱聊当襥被游，赍携不靳胡奴力。
大鼾酣酣动蛰雷，霜飈涩尽铜壶滴。
青螺仙女暮成炊，绿竹夫人寒卧壁。
兴来活笔卷天潢，南国小巫阴褫魄。
悠悠万物何亲疏，新故终缘世情隔。
夏裘秋箑竟谁负，寝庙偃溲转身易。
昨布东皇九十春，融冶一番浮绮席。
莫学长檠换短檠，惜惜鸱夷两抛掷。
句
作者：刘弇
朝代：宋

西山崔嵬摩苍穹，秀岭巃嵷如朝宗。
同朱彦周游元阳洞兼示文吴二羽人
作者：刘弇
朝代：宋

穷西三湘邻，奔迫万岑会。
盘拏崩腾根，疑此先草昧。
不周迁大荒，势落烛龙外。
远征混沌凿，晚怵大块噫。
平疏一注玉，宽削四隅黛。
前崖岌初豪，傍窦戢如块。
暗蹊青鮎卧，侧足得无殆。
霜蕤拥凝液，衣缀倚空盖。
危呀傲天顽，九地一疡溃。
鬰然崷崒姿，似与石廊配。
间闻赫幽光，吹作雷雨解。
石鼓形似余，击考亦砰磕。
阴阴隆冬户，塞向真琐碎。
鸿蒙挹气母，茫昧超物怪。
不应私开闢，曾是阅成坏。
黄熊非鲧化，九肋蕃硕大。
蹒跚舞阴机，无乃羞主宰。
肉芝桂纯白，仙物今故在。
云烟更斐亹，巧弄非一态。
篔筜下萧摵，往往到竽籁。
片桃仙凡隔，愁绝止飞濑。
谁为篝火游，邈叩无底界。
世传元崇隠，兹事或虚采。
骄阳五月竟，客子短辕迈。
火铃掷奔曦，酷势捎林荟。
追随邦闾彦，及此洗长慨。
俯窥层冰拆，蓐收借泠汰。
孤清凛毛髮，生意自百倍。
清绝两羽人，惊我凤翰铩。
扫开数寻天，援挽觅幽隘。
啸俦欣鱼贯，诣极愁鹢退。
仙者如可作，庶或乔松頼。
咄嗟早衰身，樊笼信谁罪。
便可冥三奔，吞漱驻童彩。
收摄自煎明，兹焉迹长晦。
同朱彦周游元阳洞兼示文吴二羽人
作者：刘弇
朝代：宋

穷西三湘邻，奔迫万岑会。盘拿崩腾根，疑此先草昧。不周迁大荒，势落烛龙外。远徵混沌凿，晚怵大块噫。平疏一注玉，宽削四隅黛。前崖岌初豪，傍窦戢如块。暗蹊青鲇卧，侧足得无殆。霜蕤拥凝液，衣缀倚空盖。危呀傲天顽，九地一疡溃。郁然崷崒姿，似与石廊配。间闻赫幽光，吹作雷雨解。石鼓形似馀，击考亦砰磕。阴阴隆冬户，塞向真琐碎。鸿濛挹气母，茫昧超物怪。不应私开辟，曾是阅成坏。黄熊非鲧化，九肋蕃硕大。蹒跚舞阴机，无乃羞主宰。肉芝桂纯白，仙物今故在。云烟更斐亹，巧弄非一态。筼筜下萧摵，往往到竽籁。片桃仙凡隔，愁绝止飞濑。谁为篝火游，邈叩无底界。世传元崇隐，兹事或虚采。骄阳五月竟，客子短辕迈。火铃掷奔曦，酷势捎林荟。追随邦闾彦，及此洗长慨。俯窥层冰拆，蓐收借泠汰。孤清凛毛发，生意自百倍。清绝两羽人，惊我凤翰铩。扫开数寻天，援挽觅幽隘。啸俦欣鱼贯，诣极愁鹢退。仙者如可作，庶或乔松赖。咄嗟早衰身，樊笼信谁罪。便可冥三奔，吞漱驻童彩。收摄自煎明，兹焉迹长晦。
同李端臣游荐福寺禅院
作者：刘弇
朝代：宋

相期采真游，骤得青莲界。戴公旧栖隐，缔构化祇裓。古老张祖乘，参儿走巾瓶。百年沸鱼鼓，牡□联青冥。白门三面水，天末蘋风起。衣重褰湿云，苔幽凉屐齿。南来双舂锄，乾雪点晴湖。怜渠足闲淡，恍欲与之俱。蟹眼课谷汲，分饷云腴泣。落日转金绳，林暝归鸟急。束身事幽讨，税驾苦不早。及兹一冁然，微君孰颠倒。
同李端臣游荐福寺禅院
作者：刘弇
朝代：宋

相期采真游，骤得青莲界。
戴公旧栖隠，缔构化祇裓。
古老张祖乘，参儿走巾瓶。
百年沸鱼鼓，牡□联青冥。
白门三面水，天末苹风起。
衣重褰湿云，苔幽凉屐齿。
南来双舂锄，干雪点晴湖。
怜渠足闲淡，怳欲与之俱。
蟹眼课谷汲，分饷云腴泣。
落日转金绳，林暝归鸟急。
束身事幽讨，税驾苦不早。
及兹一冁然，微君孰颠倒。
同杨方士弭楫圆潭漩因赋诗即事
作者：刘弇
朝代：宋

媪神臂阴关，一水下辰卯。青玉走万岑，收来不容稍。荡为无涯津，谽谺究深窅。谁乎张嚵咽，吞嚼争一饱。复疑刺秦魄，环柱怒方拗。直前孰长驱，横骛孰侵钞。或来浩无旁，或去削如剽。长年雷车轰，尽心转蓬扫。舂容送日月，汩？乱昏晓。老蛟非无须，一掬擅囷窌。鳊鲂杂鳅虾，嬉沫佐阴傲。翩彼晋高真，羽驾殄遗狡。直下锢三泉，所补决非小。今无垂涎忧，过者色犹愀。苍波耆旧空，断石风烟老。琳宫跨崚嶒，像设俨缃缥。尔来南北帆，坐阅几飞鸟。我作六月游，未觉烦暑到。抚旧感徂迁，商功愧论报。方寸洗濯心，得君此同调。
同杨方士弭楫圆潭漩因赋诗即事
作者：刘弇
朝代：宋
体裁：古风

媪神臂阴关，一水下辰卯。青玉走万岑，收来不容稍。荡为无涯津，谽谺究深窅。谁乎张嚵咽，吞嚼争一饱。复疑刺秦魄，环柱怒方拗。直前孰长驱，横骛孰侵钞。或来浩无旁，或去削如剽。长年雷车轰，尽心转蓬扫。舂容送日月，汩�乱昏晓。老蛟非无须，一掬擅囷窌。鳊鲂杂鳅虾，嬉沫佐阴傲。翩彼晋高真，羽驾殄遗狡。直下锢三泉，所补决非小。今无垂涎忧，过者色犹愀。苍波耆旧空，断石风烟老。琳宫跨崚嶒，像设俨缃缥。尔来南北帆，坐阅几飞鸟。我作六月游，未觉烦暑到。抚旧感徂迁，商功愧论报。方寸洗濯心，得君此同调。
同杨方士弭楫圆潭漩因赋诗即事
作者：刘弇
朝代：宋

媪神臂阴关，一水下辰卯。
青玉走万岑，收来不容稍。
荡为无涯津，谽谺究深窅。
谁乎张嚵咽，吞嚼争一饱。
復疑刺秦魄，环柱怒方拗。
直前孰长驱，横骛孰侵钞。
或来浩无旁，或去削如剽。
长年雷车轰，尽心转蓬扫。
舂容送日月，汩𣹜乱昏晓。
老蛟非无须，一掬擅囷窌。
鳊鲂杂鳅鰕，嬉沫佐阴傲。
翩彼晋高真，羽驾殄遗狡。
直下锢三泉，所补决非小。
今无垂涎忧，过者色犹愀。
苍波耆旧空，断石风烟老。
琳宫跨崚嶒，像设俨缃缥。
尔来南北帆，坐阅几飞鸟。
我作六月游，未觉烦暑到。
抚旧感徂迁，商功愧论报。
方寸洗濯心，得君此同调。
和仲武苦雨见寄
作者：刘弇
朝代：宋

君来通川居，朱门荫重屼。近闻值霖雨，匝舍野水淙。平地忽浩瀚，顿足疑涉江。猛风利如刀，触纸无完窗。朝釜鱼头生，飘注旋抆缸。仰收堕案书，俯拾短焰釭。痴儿临缺湫，往往骇影双。我亦有此患，漏榻绕屋扛。块如失群鹄，感愤愁眉庞。孤膺纷填噎，更甚两肘撞。辱君大句投，华旗揭脩杠。直欲却以心，不容苟且降。森披汉殿戟，缥缈梵天幢。苍惶短兵接，岂暇辄淬鏦。区区苦吏役，展骥曾非庬。强亦歌巴歈，跛鳖惭骊駹。
和仲武苦雨见寄
作者：刘弇
朝代：宋

君来通川居，朱门荫重屼。
近闻值霖雨，匝舍野水淙。
平地忽浩瀚，顿足疑涉江。
猛风利如刀，触纸无完窗。
朝釜鱼头生，飘注旋抆缸。
仰收堕案书，俯拾短焰釭。
痴儿临缺湫，往往骇影双。
我亦有此患，漏榻遶屋扛。
块如失羣鹄，感愤愁眉庞。
孤膺纷填噎，更甚两肘撞。
辱君大句投，华旗揭修杠。
直欲却以心，不容苟且降。
森披汉殿戟，缥缈梵天幢。
苍惶短兵接，岂暇辄淬鏦。
区区苦吏役，展骥曾非庬。
强亦歌巴歈，跛鼈惭骊駹。
和吴伯玉九日同会
作者：刘弇
朝代：宋

上林曾共见莺迁，五百英豪气戾天。斗在并存嗟白发，成空半已锁黄泉。菊花酩酊同今日，桂籍风流记旧年。愧辱新诗无以报，误烦褒笔比青钱。
和吴伯玉九日同会
作者：刘弇
朝代：宋

上林曾共见鶑迁，五百英豪气戾天。
斗在并存嗟白髮，成空半已锁黄泉。
菊花酩酊同今日，桂籍风流记旧年。
愧辱新诗无以报，误烦褒笔比青钱。
和安中上蓝横泉井
作者：刘弇
朝代：宋
体裁：七言绝句

谁割银潢下甃中，更闻南北豁相通。穷妖本作终身计，千古翻成勿幕功。
和安中东楼会饮
作者：刘弇
朝代：宋
体裁：七言律诗

岧峣飞观决层云，主意全倾合坐宾。谈笑龙冈下白日，衣冠麟阁识功臣。欲穷人目逢山好，未老秋容到酒醇。忍对南鸿问寥廓，沉冥谁是蜀庄珍。
和安中咏陈仲举徐孺子二首
作者：刘弇
朝代：宋

当年礼意号难通，南国才倾孺子风。户外尔来多客屦，谁堪一榻与要终。一从辞聘卧枢绳，四海谁论目若营。衰世竟闲援溺手，林宗好在寄吾声。
和安中咏陈仲举徐孺子二首·其一
作者：刘弇
朝代：宋

当年礼意号难通，南国才倾孺子风。户外尔来多客屦，谁堪一榻与要终。
和安中咏陈仲举徐孺子二首·其一
作者：刘弇
朝代：宋

当年礼意号难通，南国纔倾孺子风。
户外尔来多客屦，谁堪一榻与要终。
和安中咏陈仲举徐孺子二首·其二
作者：刘弇
朝代：宋
体裁：七言绝句

一从辞聘卧枢绳，四海谁论目若营。衰世竟闲援溺手，林宗好在寄吾声。
和安中铁柱留题
作者：刘弇
朝代：宋

疾恶情深碍目沙，果闻仙秩以功加。连年馘毒才三尺，何似豚蹄祝满车。
和安中铁柱留题
作者：刘弇
朝代：宋

疾恶情深碍目沙，果闻仙秩以功加。
连年馘毒纔三尺，何似豚蹄祝满车。
和安中铁柱留题
作者：刘弇
朝代：宋

隐然平地起嶙峋，千古舂波此与濒。九牧贡金殊夏后，三泉下锢笑秦人。力回坤轴阴机壮，妙洒银钩榜墨新。欲识当年镕铸意，莽芦终恐更非真。
和安中铁柱留题
作者：刘弇
朝代：宋

隠然平地起嶙峋，千古舂波此与濒。
九牧贡金殊夏后，三泉下锢笑秦人。
力回坤轴阴机壮，妙洒银鈎榜墨新。
欲识当年镕铸意，莽芦终恐更非真。
和知府龙图黄安中浅沙马跑二泉二首
作者：刘弇
朝代：宋

甃面平吞寸许寒，记曾一掬洗中乾。定知满斛黄金屑，会有游人镜里看。飞黄开迹想当年，何啻军中渴剌泉。无补袅蹄空汉铸，有心流水谩牙弦。
和知府龙图黄安中浅沙马跑二泉二首·其一
作者：刘弇
朝代：宋

甃面平吞寸许寒，记曾一掬洗中乾。定知满斛黄金屑，会有游人镜里看。
和知府龙图黄安中浅沙马跑二泉二首·其一
作者：刘弇
朝代：宋

甃面平吞寸许寒，记曾一掬洗中干。
定知满斛黄金屑，会有游人镜裏看。
和知府龙图黄安中浅沙马跑二泉二首·其二
作者：刘弇
朝代：宋

飞黄开迹想当年，何啻军中渴剌泉。无补袅蹄空汉铸，有心流水谩牙弦。
和知府龙图黄安中浅沙马跑二泉二首·其二
作者：刘弇
朝代：宋

飞黄开迹想当年，何啻军中渴剌泉。
无补褭蹄空汉铸，有心流水谩牙弦。
和许亢秀才适轩三咏 其一 小木
作者：刘弇
朝代：宋

卑枝已能分好月，况复地力能新培。托根反出社木后，正使匠石愁无材。
和许亢秀才适轩三咏·其一
作者：刘弇
朝代：宋

卑枝已能分好月，况復地力能新培。
託根反出社木后，正使匠石愁无材。
和许亢秀才适轩三咏·其三
作者：刘弇
朝代：宋
体裁：七言绝句

蛰龙蟠地秃角出，便讶云物储其间。由来浪费康乐屐，自可对面酬商颜。
和许亢秀才适轩三咏·其二
作者：刘弇
朝代：宋
体裁：七言绝句

吾闻水月故相摄，小水还同大虚量。谁掬银潢下九秋，更想灵槎到天上。
和许亢秀才适轩三咏·小木
作者：刘弇
朝代：宋

卑枝已能分好月，况复地力能新培。托根反出社木后，正使匠石愁无材。吾闻水月故相摄，小水还同大虚量。谁掬银潢下九秋，更想灵槎到天上。蛰龙蟠地秃角出，便讶云物储其间。由来浪费康乐屐，自可对面酬商颜。
和重阳感怀
作者：刘弇
朝代：宋
体裁：七言律诗

又逢佳节破牢愁，天卷微云尽放秋。一水孤飞临汝桨，几人清兴庾公楼。萤腰乱试林塘点，蝇阵微收几案稠。黄菊红萸满乌帽，椒丘谁是醉乡谋。
哭上蓝居晋禅师二首
作者：刘弇
朝代：宋

师在云无心，师化云无迹。明明身后语，宛是西来的。胡为西来子，计较归寸尺。膏唇拭舌奈尔何，咄哉青蝇真吊客。恻恻复恻恻，浪生浮世悲。清松疏冷风，尚想潇洒姿。一吷寄去留，羞杀方袍儿。令人却忆当阳剖，叉手退身徒尔为。
哭上蓝居晋禅师二首·其一
作者：刘弇
朝代：宋

师在云无心，师化云无迹。明明身后语，宛是西来的。胡为西来子，计较归寸尺。膏唇拭舌奈尔何，咄哉青蝇真吊客。
哭上蓝居晋禅师二首·其一
作者：刘弇
朝代：宋

师在云无心，师化云无迹。
明明身后语，宛是西来的。
胡为西来子，计较归寸尺。
膏唇拭舌奈尔何，咄哉青蝇真弔客。
哭上蓝居晋禅师二首·其二
作者：刘弇
朝代：宋

恻恻复恻恻，浪生浮世悲。清松疏冷风，尚想潇洒姿。一吷寄去留，羞杀方袍儿。令人却忆当阳剖，叉手退身徒尔为。
哭上蓝居晋禅师二首·其二
作者：刘弇
朝代：宋

恻恻復恻恻，浪生浮世悲。
清松疏冷风，尚想潇洒姿。
一吷寄去留，羞杀方袍儿。
令人却忆当阳剖，扠手退身徒尔为。
哲宗皇帝挽词二首
作者：刘弇
朝代：宋

帝所钧天乐，人间弊屣轻。梦移黄屋贵，丹促紫霄行。云绝依尧望，山馀祝汉声。夜长坚絮漆，川急怆墙羹。雁鹜黄金閟，楼台白玉城。陋儒孤识擢，清血九秋横。禹迹从容陟，虞华舄奕重。辰韩颁秘籍，湟鄯抚新封。洮颒方凭玉，髯胡忽挽龙。凤冈盘王气，柏殿邃真容。洛照当阳水，嵩回入抱峰。伤心守陵女，犹认上阳钟。
哲宗皇帝挽词二首·其一
作者：刘弇
朝代：宋

帝所钧天乐，人间弊屣轻。
梦移黄屋贵，丹促紫霄行。
云绝依尧望，山余祝汉声。
夜长坚絮漆，川急怆墙羹。
雁鹜黄金閟，楼台白玉城。
陋儒孤识擢，清血九秋横。
哲宗皇帝挽词二首·其一
作者：刘弇
朝代：宋

帝所钧天乐，人间弊屣轻。梦移黄屋贵，丹促紫霄行。云绝依尧望，山馀祝汉声。夜长坚絮漆，川急怆墙羹。雁鹜黄金閟，楼台白玉城。陋儒孤识擢，清血九秋横。
哲宗皇帝挽词二首·其二
作者：刘弇
朝代：宋
体裁：五言排律

禹迹从容陟，虞华舄奕重。辰韩颁秘籍，湟鄯抚新封。洮颒方凭玉，髯胡忽挽龙。凤冈盘王气，柏殿邃真容。洛照当阳水，嵩回入抱峰。伤心守陵女，犹认上阳钟。
四用前韵酬达夫
作者：刘弇
朝代：宋

怯思酣魂九十中，蚕苗凤子学人慵。来来不会春工意，酝造风光抵死醲。黄金迟日蚁成楼，翠色红光一样浮。短杀五更无客梦，小垂双手有人愁。高阳门巷有人狂，金谷园林数日忙。多事正堪怜考父，不寻花去却循墙。雀缘底事儿童戏，蛙为何人口舌争。待割金明一寻碧，恨无霜剪快如并。叶底蜂儿抛蜜桶，花边猧子乱棋围。一绷周昉新番画，拟就勾芒乞取归。梦草客儿成底句，贪杯吏部觅谁邻。雪衣女软留茶舌，金十奴慵刺绣身。楼台半蘸浮天水，灯火频乾继晷油。桃李不须连夜赏，牡丹它日有高流。稍喜浊醪扶病头，强看狂絮点清流。王鳣叔鲔成何事，不似吞书鲤破愁。提壶芦能送好声，客来长是及门迎。惜花待著连天幕，赌酒须翻卷海觥。折柳愁生灞陵岸，射雕闲杀羽林郎。长安不禁花时夜，京兆于今有赵张。
四用前韵酬达夫·其一
作者：刘弇
朝代：宋

怯思酣魂九十中，蚕苗凤子学人慵。来来不会春工意，酝造风光抵死醲。
四用前韵酬达夫·其一
作者：刘弇
朝代：宋

怯思酣魂九十中，蚕苗凤子学人慵。
来来不会春工意，醖造风光抵死醲。
四用前韵酬达夫·其一〇
作者：刘弇
朝代：宋

折柳愁生灞陵岸，射鵰闲杀羽林郎。
长安不禁花时夜，京兆于今有赵张。
四用前韵酬达夫·其七
作者：刘弇
朝代：宋

楼台半蘸浮天水，灯火频乾继晷油。桃李不须连夜赏，牡丹它日有高流。
四用前韵酬达夫·其七
作者：刘弇
朝代：宋

楼台半蘸浮天水，灯火频干继晷油。
桃李不须连夜赏，牡丹它日有高流。
四用前韵酬达夫·其三
作者：刘弇
朝代：宋
体裁：七言绝句

高阳门巷有人狂，金谷园林数日忙。多事正堪怜考父，不寻花去却循墙。
四用前韵酬达夫·其九
作者：刘弇
朝代：宋

提壶芦能送好声，客来长是及门迎。
惜花待着连天幕，赌酒须翻卷海觥。
四用前韵酬达夫·其九
作者：刘弇
朝代：宋

提壶芦能送好声，客来长是及门迎。惜花待著连天幕，赌酒须翻卷海觥。
四用前韵酬达夫·其二
作者：刘弇
朝代：宋
体裁：七言绝句

黄金迟日蚁成楼，翠色红光一样浮。短杀五更无客梦，小垂双手有人愁。
四用前韵酬达夫·其五
作者：刘弇
朝代：宋

叶底蜂儿抛蜜桶，花边猧子乱棋围。
一綳周昉新番画，拟就勾芒乞取归。
四用前韵酬达夫·其五
作者：刘弇
朝代：宋

叶底蜂儿抛蜜桶，花边猧子乱棋围。一绷周昉新番画，拟就勾芒乞取归。
四用前韵酬达夫·其八
作者：刘弇
朝代：宋
体裁：七言绝句

稍喜浊醪扶病头，强看狂絮点清流。王鳣叔鲔成何事，不似吞书鲤破愁。
四用前韵酬达夫·其六
作者：刘弇
朝代：宋
体裁：七言绝句

梦草客儿成底句，贪杯吏部觅谁邻。雪衣女软留茶舌，金十奴慵刺绣身。
四用前韵酬达夫·其十
作者：刘弇
朝代：宋

折柳愁生灞陵岸，射雕闲杀羽林郎。长安不禁花时夜，京兆于今有赵张。
四用前韵酬达夫·其四
作者：刘弇
朝代：宋
体裁：七言绝句

雀缘底事儿童戏，蛙为何人口舌争。待割金明一寻碧，恨无霜剪快如并。
夜叹
作者：刘弇
朝代：宋

丹鸟白鸟争吞吐，还云去云无定度。不无夏簟工熨体，况有秋螀竞扶户。一嘅三叹讵如许，客思纷纷野烟缕。宵明景晏挂斜河，丛萱苒蒻团清露。有美一人在西方，白玉佩环珠两珰，明眸皓齿艳朝阳。企予望汝涕泗滂，安得捉汝罗衣裳。
夜叹
作者：刘弇
朝代：宋

丹鸟白鸟争吞吐，还云去云无定度。
不无夏簟工熨体，况有秋螀竞扶户。
一嘅三叹讵如许，客思纷纷野烟缕。
宵明景晏挂斜河，丛萱苒蒻团清露。
有美一人在西方，白玉佩环珠两珰，明眸皓齿艷朝阳。
企予望汝涕泗滂，安得捉汝罗衣裳。
夜泊建溪丰乐驿前三首
作者：刘弇
朝代：宋

坐看云叶洗昭回，磴束天仙玉宇开。水染东瓯清到骨，客伤南浦酽于醅。雪萌正荐浇酲笋，粉色浑藏艳眼梅。稍觅暗芳窥熠耀，更从白石认毰毸。鬖鬖彪弁吹颓鬓，戢戢悬鹑戒早寒。漂泊昔游堪冷笑，悠飏短梦迫惊湍。霜潭傲险苍虬啸，月碛牵波翠筱团。十载南冠攲一叶，背人功业底无端。溪灵觅罅吹滩声，削木刺波舟逆行。问津候馆得丰乐，回首洞天无玉清。愁看迮缆叠石子，快是隔篷眠水晶。儿曹灯间动喜色，甑有滑白长腰粳。
夜泊建溪丰乐驿前三首·其一
作者：刘弇
朝代：宋

坐看云叶洗昭回，磴束天仙玉宇开。水染东瓯清到骨，客伤南浦酽于醅。雪萌正荐浇酲笋，粉色浑藏艳眼梅。稍觅暗芳窥熠耀，更从白石认毰毸。
夜泊建溪丰乐驿前三首·其一
作者：刘弇
朝代：宋

坐看云叶洗昭回，磴束天仙玉宇开。
水染东瓯清到骨，客伤南浦酽于醅。
雪萌正荐浇酲笋，粉色浑藏艷眼梅。
稍觅暗芳窥熠耀，更从白石认毰毸。
夜泊建溪丰乐驿前三首·其三
作者：刘弇
朝代：宋

溪灵觅罅吹滩声，削木刺波舟逆行。问津候馆得丰乐，回首洞天无玉清。愁看迮缆叠石子，快是隔篷眠水晶。儿曹灯间动喜色，甑有滑白长腰粳。
夜泊建溪丰乐驿前三首·其三
作者：刘弇
朝代：宋

溪灵觅罅吹滩声，削木刺波舟逆行。
问津候馆得丰乐，回首洞天无玉清。
愁看迮缆迭石子，快是隔篷眠水晶。
儿曹灯间动喜色，甑有滑白长腰粳。
夜泊建溪丰乐驿前三首·其二
作者：刘弇
朝代：宋

鬖鬖彪弁吹颓鬓，戢戢悬鹑戒早寒。
漂泊昔游堪冷笑，悠扬短梦迫惊湍。
霜潭傲险苍虬啸，月碛牵波翠篠团。
十载南冠欹一叶，背人功业底无端。
夜泊建溪丰乐驿前三首·其二
作者：刘弇
朝代：宋

鬖鬖彪弁吹颓鬓，戢戢悬鹑戒早寒。漂泊昔游堪冷笑，悠飏短梦迫惊湍。霜潭傲险苍虬啸，月碛牵波翠筱团。十载南冠攲一叶，背人功业底无端。
夜泊玉湖口
作者：刘弇
朝代：宋

流溪一泻惊磨垢，夜系蒙冲玉湖口。青灯明外稍知村，白鸟飞边初辨斗。风死波闲坐来久，短发欲搔慵著手。一泓清泪堕吴云，横管叫秋龙子瘦。
夜泊玉湖口
作者：刘弇
朝代：宋

流溪一泻惊磨垢，夜繫蒙衝玉湖口。
青灯明外稍知村，白鸟飞边初辨斗。
风死波闲坐来久，短髮欲搔慵着手。
一泓清泪堕吴云，横管叫秋龙子瘦。
夜饮留李圣咨法曹走笔
作者：刘弇
朝代：宋

君不见东皋酒狂能放怀，醉乡着家身去来。
又不见昔时西晋把螯客，隻手敌以黄金罍。
流年惊鸿瞥眼过，为君特地柴门开。
鹅雏转黄吹瓮醅，紫蒲白薤杂芋魁。
始知有神王欢伯，解卷霢霂苏愁荄。
玉绳挂阁爽气回，乌树不惊萤点苔。
热耳未厌鸡声催，玉山好约斜河颓。
枯肠一掬君勿负，蓬行丸转真悠哉。
夜饮留李圣咨法曹走笔
作者：刘弇
朝代：宋

君不见东皋酒狂能放怀，醉乡著家身去来。又不见昔时西晋把螯客，只手敌以黄金罍。流年惊鸿瞥眼过，为君特地柴门开。鹅雏转黄吹瓮醅，紫蒲白薤杂芋魁。始知有神王欢伯，解卷霢霂苏愁荄。玉绳挂阁爽气回，乌树不惊萤点苔。热耳未厌鸡声催，玉山好约斜河颓。枯肠一掬君勿负，蓬行丸转真悠哉。
大孤山
作者：刘弇
朝代：宋

章贡西南来，银涛白浮天。扬澜开泛滥，如剖大腹然。兹山遥相望，盘薄知何年。海风一何高，吹落蓬莱巅。浮根袭气母，弄影白日边。赴渴夸父奔，阔蓦踵不旋。轩轩执法臣，立当天子前。穹螺出佛髻，青跗带秋莲。琉璃千丈簪，忽与冰箔连。鸣榔岩腹雨，挂席浦外烟。鹤驾控不返，空遗紫芝田。香垆初争豪，落星才一拳。擢秀苍梧云，发彩翼轸躔。上窥杳冥无极之层霄，下控瀰茫不测之重渊。松萝参天岁月老，清澜泛沫鱼龙閒。中有神朅临，䁹睨舟往还。流俗谓女子，彯缨来此山。香脂间绡缯，鹅猪捧羞盘。至以孤为姑，考究初无端。可怜俗好怪，此语良大漫。神固不可诬，何得正以女子观。吾言庶几为不妄，不然兹山徒与望夫、女几争巑岏。
大孤山
作者：刘弇
朝代：宋

章贡西南来，银涛白浮天。
扬澜开泛滥，如剖大腹然。
兹山遥相望，盘薄知何年。
海风一何高，吹落蓬莱巅。
浮根袭气母，弄影白日边。
赴渴夸父奔，阔蓦踵不旋。
轩轩执法臣，立当天子前。
穹螺出佛髻，青跗带秋莲。
瑠璃千丈簪，忽与冰箔连。
鸣榔岩腹雨，挂席浦外烟。
鹤驾控不返，空遗紫芝田。
香垆初争豪，落星纔一拳。
擢秀苍梧云，发彩翼轸躔。
上窥杳冥无极之层霄，下控瀰茫不测之重渊。
松萝参天岁月老，清澜泛沫鱼龙閒。
中有神朅临，䁹睨舟往还。
流俗谓女子，彯缨来此山。
香脂间绡缯，鹅猪捧羞盘。
至以孤为姑，考究初无端。
可怜俗好怪，此语良大漫。
神固不可诬，何得正以女子观。
吾言庶几为不妄，不然兹山徒与望夫、女几争巑岏。
大行皇太后挽词二首
作者：刘弇
朝代：宋

挚别王雎德，吁嗟卷耳心。轴回坤事退，波度月痕侵。金暗奁花涩，椒寒壁气沉。生平宗庙福，膏泽在民深。东朝功业高参九，丞相门闾盛活千。二纪再中扶汉日，一帘全覆避尧天。濯龙春去蚕空老，长信衣藏玉不烟。与子弄孙神圣上，飞腾谁识母仪篇。
大行皇太后挽词二首·其一
作者：刘弇
朝代：宋
体裁：五言律诗

挚别王雎德，吁嗟卷耳心。轴回坤事退，波度月痕侵。金暗奁花涩，椒寒壁气沉。生平宗庙福，膏泽在民深。
大行皇太后挽词二首·其二
作者：刘弇
朝代：宋
体裁：七言律诗

东朝功业高参九，丞相门闾盛活千。二纪再中扶汉日，一帘全覆避尧天。濯龙春去蚕空老，长信衣藏玉不烟。与子弄孙神圣上，飞腾谁识母仪篇。
安平乐慢
作者：刘弇
朝代：宋

细想劳生，等闲聚散，冉冉轻似秋烟。莲心暗苦，月意难圆。神京去路三千。当日风流，有妖饶枕上，软媚尊前。何计访蓬仙。断肠中、一叶晴川。
至而今、追思往事，奈向梦也难到奴边。自恨不如兰灯，通宵尚照伊眠。恰道无缘。被人劝休莫瞒天。多应是、前生负你，今世使我偿填。
安平乐慢·细想劳生
作者：刘弇
朝代：宋
体裁：词

细想劳生，等闲聚散，冉冉轻似秋烟。莲心暗苦，月意难圆。神京去路三千。当日风流，有妖饶枕上，软媚尊前。何计访蓬仙。断肠中、一叶晴川。到而今、追思往事，奈向梦也难到奴边。自恨不如兰灯，通宵尚照伊眠。恰道无缘。被人劝休莫瞒天。多应是、前生负你，今世使我偿填。
安成道中作六首
作者：刘弇
朝代：宋

故家楚尾邻三湘，粗有晴地麻与桑，利机未判身轻尝。生涯寄将一叶上，归钓赪尾秋沧浪。翠筱娟娟栖暗芳，半隐半见谁门墙，分曹戏儿嶷雁行。今我垂垂老境逼，竹马鸠车怜汝狂。波面掷鳞银作刀，波里陟釐纷暗□，清秋驶艑吴儿操。会待长风十万里，跃入云海翻惊涛。愚智纷纷同一朽，剪断愁根莫如酒，谁是瓢赍不离手。但令秋秫登我场，不应它日羞牛后。新里当南义枥北，一水中飞抹山帛，吴歈楚俚愁狂客。十年仍作？嵼游，羞拾灵蓍问通塞。酸然软雨吹空濛，忽挂万丈横霄虹，阴晴回互倏翕中。由来天意不可测，惜哉庶物终鞠穷。
安成道中作六首·其一
作者：刘弇
朝代：宋
体裁：古风

故家楚尾邻三湘，粗有晴地麻与桑，利机未判身轻尝。生涯寄将一叶上，归钓赪尾秋沧浪。
安成道中作六首·其三
作者：刘弇
朝代：宋

波面掷鳞银作刀，波裏陟釐纷暗□，清秋驶艑吴儿操。
会待长风十万里，跃入云海翻惊涛。
安成道中作六首·其三
作者：刘弇
朝代：宋

波面掷鳞银作刀，波里陟釐纷暗□，清秋驶艑吴儿操。会待长风十万里，跃入云海翻惊涛。
安成道中作六首·其二
作者：刘弇
朝代：宋

翠筱娟娟栖暗芳，半隐半见谁门墙，分曹戏儿嶷雁行。今我垂垂老境逼，竹马鸠车怜汝狂。
安成道中作六首·其二
作者：刘弇
朝代：宋

翠篠娟娟栖暗芳，半隠半见谁门墙，分曹戏儿嶷雁行。
今我垂垂老境逼，竹马鸠车怜汝狂。
安成道中作六首·其五
作者：刘弇
朝代：宋

新里当南义枥北，一水中飞抹山帛，吴歈楚俚愁狂客。十年仍作？嵼游，羞拾灵蓍问通塞。
安成道中作六首·其五
作者：刘弇
朝代：宋
体裁：古风

新里当南义枥北，一水中飞抹山帛，吴歈楚俚愁狂客。十年仍作�嵼游，羞拾灵蓍问通塞。
安成道中作六首·其五
作者：刘弇
朝代：宋

新里当南义枥北，一水中飞抹山帛，吴歈楚俚愁狂客。
十年仍作𡾰嵼游，羞拾灵蓍问通塞。
安成道中作六首·其六
作者：刘弇
朝代：宋

酸然软雨吹空濛，忽挂万丈横霄虹，阴晴回互倏翕中。由来天意不可测，惜哉庶物终鞠穷。
安成道中作六首·其六
作者：刘弇
朝代：宋

酸然软雨吹空蒙，忽挂万丈横霄虹，阴晴回互倏翕中。
由来天意不可测，惜哉庶物终鞠穷。
安成道中作六首·其四
作者：刘弇
朝代：宋

愚智纷纷同一朽，剪断愁根莫如酒，谁是瓢赍不离手。但令秋秫登我场，不应它日羞牛后。
安成道中作六首·其四
作者：刘弇
朝代：宋

愚智纷纷同一朽，翦断愁根莫如酒，谁是瓢赍不离手。
但令秋秫登我场，不应它日羞牛后。
宝鼎现
作者：刘弇
朝代：宋

浓阴堆积，迥野空旷，将回微煦。还是觉、早梅依旧，清艳枝枝攒晓树。弄霁影、尽脂凝香蒂，琼削纤葩竞吐。对几处园林，芳菲消息，都因传去。
取次台树，等闲院落，偏宜独擅芳步。长恁恐、寿阳妆面，姑射冰肤成暗妒。笑杏坞、共桃蹊夸丽，一霎狂风骤雨。又争似、年年此际，先得东皇为主。
好似雪里精神，曾解恼、游人吟顾。想当时折赠，端的凭谁付与。荡醉目、恨同云阻。画角声将暮。想异时成实，和羹止渴，还应得路。
宝鼎现
作者：刘弇
朝代：宋
体裁：词

浓阴堆积，迥野空旷，将回微煦。还是觉、早梅依旧，清艳枝枝攒晓树。弄霁影、尽脂凝香蒂，琼削纤葩竞吐。对几处园林，芳菲消息，都因传去。取次台榭，等闲院落，偏宜独擅芳步。长恁恐、寿阳妆面，姑射冰肤成暗妒。笑杏坞、共桃蹊夸丽，一霎狂风骤雨。又争似、年年此际，先得东皇为主。好似雪里精神，曾解恼、游人吟顾。想当时折赠，端的凭谁付与。荡醉目、恨同云阻。画角声将暮。想异时成实，和羹止渴，还应得路。
宝鼎现·浓阴堆积
作者：刘弇
朝代：宋
体裁：词

浓阴堆积，回野空旷，将回微煦。
还是觉、早梅依旧，清艳枝枝攒晓树。
弄霁影、尽脂凝香蒂，琼削纤葩竞吐。
对几处园林，芳菲消息，都因传去。
取次台榭，等闲院落，偏宜独擅芳步。
长恁恐、寿阳妆面，姑射冰肤成暗妒。
笑杏坞、共桃蹊夸丽，一霎狂风骤雨。
又争似、年年此际，先得东皇为主。
好似雪里精神，曾解恼、游人吟顾。
想当时折赠，端的凭谁付与。
荡醉目、恨同云阻。
画角声将暮。
想异时成实，和羹止渴，还应得路。
宿孙彦傃舍居
作者：刘弇
朝代：宋

先生绿发隐，为己得能多。瘠田止三棱，藷蔗纷阳坡。自言世情确，冰火相戛磨。刺身一不售，瞥去扃随和。尔来人累轻，但起归欤歌。青冥遥鸿宾，纷纷空雀罗。我来卧松檐，斗酒客颜酡。挥手势利徒，寄之相谐呵。黎明又南首，其如梁鸿何。
宿孙彦傃舍居
作者：刘弇
朝代：宋

先生绿髮隠，为己得能多。
瘠田止三棱，藷蔗纷阳坡。
自言世情确，冰火相戛磨。
刺身一不售，瞥去扃随和。
尔来人累轻，但起归欤歌。
青冥遥鸿宾，纷纷空雀罗。
我来卧松檐，斗酒客颜酡。
挥手势利徒，寄之相谐呵。
黎明又南首，其如梁鸿何。
宿法藏禅院二首
作者：刘弇
朝代：宋

斜河左界悬朱提，冷烬掠天萤糁飞。高梧泣液凉参差，前村后村乌夜啼。雕甍绣栱绝坤维，知自在世张禅扉。有睆释子庞两眉，清梵一声捎翠微。乱我心曲天之涯，寂历故感迎新悲。归欤谁是真忘机，独鹿水深愁浊泥。白汗泣珠霍如洗，桔槔声噤松风死。班如匹马客戾止，化人之宫矗天起。错寞形骸宽一寄，天涯特地悲身世。龃龉由来真博齿，白头区区忘男子。跋狼之胡？狼尾，世路伤哉涩如砥。
宿法藏禅院二首·其一
作者：刘弇
朝代：宋
体裁：古风

斜河左界悬朱提，冷烬掠天萤糁飞。高梧泣液凉参差，前村后村乌夜啼。雕甍绣栱绝坤维，知自在世张禅扉。有睆释子庞两眉，清梵一声捎翠微。乱我心曲天之涯，寂历故感迎新悲。归欤谁是真忘机，独鹿水深愁浊泥。
宿法藏禅院二首·其二
作者：刘弇
朝代：宋

白汗泣珠霍如洗，桔槔声噤松风死。班如匹马客戾止，化人之宫矗天起。错寞形骸宽一寄，天涯特地悲身世。龃龉由来真博齿，白头区区忘男子。跋狼之胡？狼尾，世路伤哉涩如砥。
宿法藏禅院二首·其二
作者：刘弇
朝代：宋
体裁：古风

白汗泣珠霍如洗，桔槔声噤松风死。班如匹马客戾止，化人之宫矗天起。错寞形骸宽一寄，天涯特地悲身世。龃龉由来真博齿，白头区区忘男子。跋狼之胡�狼尾，世路伤哉涩如砥。
宿法藏禅院二首·其二
作者：刘弇
朝代：宋

白汗泣珠霍如洗，桔槹声噤松风死。
班如匹马客戾止，化人之宫矗天起。
错寞形骸宽一寄，天涯特地悲身世。
龃龉由来真博齿，白头区区忘男子。
跋狼之胡疐狼尾，世路伤哉涩如砥。
宿泗洲院
作者：刘弇
朝代：宋

羸骖戢束来闽岭，晚岁峥嵘宿泗洲。一缕蝉联通鸟道，万鞓层叠挂民畴。林标入夜梢云梵，暖色先春动毳裘。谁把地祇金锁掣，踏开行客古今愁。
宿泗洲院
作者：刘弇
朝代：宋

羸骖戢束来闽岭，晚岁峥嵘宿泗洲。
一缕蝉联通鸟道，万鞓层迭挂民畴。
林标入夜梢云梵，暖色先春动毳裘。
谁把地祇金鏁掣，踏开行客古今愁。
宿长山寺二首
作者：刘弇
朝代：宋

苍山两蟠虬，杰势分夭矫。不缘事幽寻，兹地终难到。破暝紫烟生，写谷清樾好。村长下牛羊，云绽入归鸟。松风卷孤磬，夜半秋声小。客怀方未央，千里漫白道。庭树一鸟惊，愁看楚天晓。客心秋萤点，更觉永夜孤。庞眉彼上人，主礼良渠渠。揖我顾我笑，坐我庭之隅。饮我叶家白，恍与颢气俱。玉露下金井，缺月低云衢。扰扰百年身，终惭窘囚拘。黎明掉尘鞅，毕景真良图。
宿长山寺二首·其一
作者：刘弇
朝代：宋
体裁：古风

苍山两蟠虬，杰势分夭矫。不缘事幽寻，兹地终难到。破暝紫烟生，写谷清樾好。村长下牛羊，云绽入归鸟。松风卷孤磬，夜半秋声小。客怀方未央，千里漫白道。庭树一鸟惊，愁看楚天晓。
宿长山寺二首·其二
作者：刘弇
朝代：宋

客心秋萤点，更觉永夜孤。
庞眉彼上人，主礼良渠渠。
揖我顾我笑，坐我庭之隅。
饮我叶家白，怳与颢气俱。
玉露下金井，缺月低云衢。
扰扰百年身，终惭窘囚拘。
黎明掉尘鞅，毕景真良图。
宿长山寺二首·其二
作者：刘弇
朝代：宋

客心秋萤点，更觉永夜孤。庞眉彼上人，主礼良渠渠。揖我顾我笑，坐我庭之隅。饮我叶家白，恍与颢气俱。玉露下金井，缺月低云衢。扰扰百年身，终惭窘囚拘。黎明掉尘鞅，毕景真良图。
寄兜率悦禅师二首
作者：刘弇
朝代：宋

三峡当年一锡飞，祖灯曾是密传西。示徒端的只消指，灌顶分明别有醍。秋衲拥云惊晓榻，病髭镊雪照寒溪。知谁解吸西江水，赖有孤禅觉众迷。箯舆曾约下山颜，白足尘缘等是悭。贪为水云留物外，劣容纸墨到人间。银潢一掬愁枯肺，金钥千重想上关。病客此身似笼鸟，何时毳衲对斓斑。
寄兜率悦禅师二首·其一
作者：刘弇
朝代：宋

三峡当年一锡飞，祖灯曾是密传西。示徒端的只消指，灌顶分明别有醍。秋衲拥云惊晓榻，病髭镊雪照寒溪。知谁解吸西江水，赖有孤禅觉众迷。
寄兜率悦禅师二首·其一
作者：刘弇
朝代：宋

三峡当年一锡飞，祖灯曾是密传西。
示徒端的只消指，灌顶分明别有醍。
秋衲拥云惊晓榻，病髭镊雪照寒溪。
知谁解吸西江水，頼有孤禅觉众迷。
寄兜率悦禅师二首·其二
作者：刘弇
朝代：宋
体裁：七言律诗

箯舆曾约下山颜，白足尘缘等是悭。贪为水云留物外，劣容纸墨到人间。银潢一掬愁枯肺，金钥千重想上关。病客此身似笼鸟，何时毳衲对斓斑。
寄李彦弼端臣
作者：刘弇
朝代：宋

吾生本何为，笔墨代耨耒。拂衣辞云林，偶与寸禄会。随翔俗子后，如垢不时靧。几欲临紫虚，摽身飞鸟外。时哉不吾与，岁晚怵颠沛。炯炯平生心，谁与论梗槩。李侯西南秀，胸腹无留碍。表表起孤韵，回飙写苍桧。笔挫三千英，壮甚敌王忾。高搴若木枝，直抚灵鳌戴。前年帝王州，晤语早倾盖。欣逢妙年客，良愧晼晚态。谓我文字工，超起到前辈。去年清漳浒，经从不辞再。高谈破三鼓，阴胆掉百怪。是时方穷冬，瑟缩寂万籁。滕阁挂星斗，嵌根眇江带。惭非徐孺榻，仅饱吴儿鲙。忍为鸱夷笑，恃有太白在。四驺驰颓年，遗迹扫茫昧。君今规壮图，吾辕方未改。青原心欲折，合散几烟霭。空怀简书畏，未卜簪裾对。翻思谢客吟，拾月弄云海。
寄李彦弼端臣
作者：刘弇
朝代：宋

吾生本何为，笔墨代耨耒。
拂衣辞云林，偶与寸禄会。
随翔俗子后，如垢不时靧。
几欲临紫虚，摽身飞鸟外。
时哉不吾与，岁晚怵颠沛。
炯炯平生心，谁与论梗槩。
李侯西南秀，胸腹无留碍。
表表起孤韵，迴飙写苍桧。
笔挫三千英，壮甚敌王忾。
高搴若木枝，直抚灵鰲戴。
前年帝王州，晤语早倾盖。
欣逢妙年客，良愧晼晚态。
谓我文字工，超起到前辈。
去年清漳浒，经从不辞再。
高谈破三鼓，阴胆掉百怪。
是时方穷冬，瑟缩寂万籁。
滕阁挂星斗，嵌根眇江带。
惭非徐孺榻，仅饱吴儿鲙。
忍为鸱夷笑，恃有太白在。
四驺驰颓年，遗迹扫茫昧。
君今规壮图，吾辕方未改。
青原心欲折，合散几烟霭。
空怀简书畏，未卜簪裾对。
翻思谢客吟，拾月弄云海。
寄李知章
作者：刘弇
朝代：宋

文章盛自元和间，谁其杰者柳与韩。
二公秋鹗擅神俊，天使侧翅摧夸谩。
卷收万象付寂默，神怪鬼篡皆殚残。
诗书并驰可终古，岂止唐世论不刊。
陋儒睢盱百年后，掺笔仡仡愁脾肝。
问津谁当语博望，初步竟笑非邯郸。
纷纷缃缥洒飞砾，埋没理诣非一端。
之子清才如振绮，绿髮照春容激丹。
乡评旧许擅螺水，文战曾是鏖桑干。
自云从事二公者，用意能到众所难。
新诗遗我章江曲，百首洗出青琅玕。
苍梧云生逼齿润，溟海月借吹衣寒。
由来青萍止三尺，天末斗牛曾上干。
流尘不隔自为快，宁与折铁论凄酸。
何由鞭鲸肃吾驾，看子切云重整冠。
寄李知章
作者：刘弇
朝代：宋

文章盛自元和间，谁其杰者柳与韩。二公秋鹗擅神俊，天使侧翅摧誇谩。卷收万象付寂默，神怪鬼篡皆殚残。诗书并驰可终古，岂止唐世论不刊。陋儒睢盱百年后，掺笔仡仡愁脾肝。问津谁当语博望，初步竟笑非邯郸。纷纷缃缥洒飞砾，埋没理诣非一端。之子清才如振绮，绿发照春容激丹。乡评旧许擅螺水，文战曾是鏖桑乾。自云从事二公者，用意能到众所难。新诗遗我章江曲，百首洗出青琅玕。苍梧云生逼齿润，溟海月借吹衣寒。由来青萍止三尺，天末斗牛曾上干。流尘不隔自为快，宁与折铁论凄酸。何由鞭鲸肃吾驾，看子切云重整冠。
建州试院次韵和林原叔监试
作者：刘弇
朝代：宋

鹭袍粉白笔摩秋，余地争看众刃游。
坚壁頼公专细柳，得壶如我愧中流。
仆姑此日先穿札，绿绮何心晓报镠。
恰恰丰隆通蛰户，论功相与副旁求。
建州试院次韵和林原叔监试
作者：刘弇
朝代：宋

鹭袍粉白笔摩秋，馀地争看众刃游。坚壁赖公专细柳，得壶如我愧中流。仆姑此日先穿札，绿绮何心晓报镠。恰恰丰隆通蛰户，论功相与副旁求。
建德县作
作者：刘弇
朝代：宋
体裁：七言律诗

铜官南部号无事，烟火萧条数百家。令尹印章希搭纸，里胥邦赋半催茶。山稠别限番君国，潦暗疑通海客槎。石磴落当萧寺面，怜渠清绝好生涯。
建阳县二首
作者：刘弇
朝代：宋

东瓯消沉故王日，俗号剽轻如故实。挟策不数应门儿，雅尚儒人邹鲁匹。顷来官长稍自安，市里颇闻浮诉窒。陈侯健者吾故人，坐致岂康得无术。纱民趁商市日高，红女机杼仍分曹。双桥卧虹上下水，石脊瘦龙狂斗牢。穑登尔场俗丰乐，匹马北客方滔滔。转将身挂利名网，掷此故岁如腾猱。
建阳县二首·其一
作者：刘弇
朝代：宋
体裁：古风

东瓯消沉故王日，俗号剽轻如故实。挟策不数应门儿，雅尚儒人邹鲁匹。顷来官长稍自安，市里颇闻浮诉窒。陈侯健者吾故人，坐致岂康得无术。
建阳县二首·其二
作者：刘弇
朝代：宋
体裁：古风

纱民趁商市日高，红女机杼仍分曹。双桥卧虹上下水，石脊瘦龙狂斗牢。穑登尔场俗丰乐，匹马北客方滔滔。转将身挂利名网，掷此故岁如腾猱。
张寿翁朝散有诗纪同舍名衔录次其韵
作者：刘弇
朝代：宋
体裁：七言律诗

柳茸无力杏烧红，春入愁肠不散穷。千佛经惭名姓入，一尊酒惬笑言同。写成悬圃新联璧，分与秋风旧转蓬。好样醉乡抛掷却，百钱输与杖头翁。
忆昨
作者：刘弇
朝代：宋

忆昨年甫壮，弄翰白玉京。自许稍不凡，笑谈揖公卿。蟾蝫贮书滴，彩笔当桉横。束琴推只弹，后出笑商声。搴芝得孤秀，濯茧抽繁萦。时时骑箕尾，儓儗诸儒生。断经谨谁何，森罗护千兵。白袷照青春，绿鬓彯华缨。步兵卒独驾，祢衡有虚名。写怀紫菌阁，指日迈西清。短翮无逸飞，顾与俚俗并。七年甫一第，脱籍才白丁。簿书聊牵强，短褐戒徂征。十月扬澜浦，千里海陵城。风涛寸心逼，节物两毛惊。茂陵饶渴肺，临淄少宦情。掣肘亦奚补，随翔终少成。有如蛄䗐虫，蠹米取腹盈。丹经徒虚语，欲仙骨不轻。颓年负壮图，白日阻丹诚。邓禹解笑人，斯言良未平。
忆昨
作者：刘弇
朝代：宋

忆昨年甫壮，弄翰白玉京。
自许稍不凡，笑谈揖公卿。
蟾蠩贮书滴，彩笔当桉横。
束琴推隻弹，后出笑商声。
搴芝得孤秀，濯茧抽繁萦。
时时骑箕尾，儓儗诸儒生。
断经谨谁何，森罗护千兵。
白袷照青春，绿鬓彯华缨。
步兵卒独驾，祢衡有虚名。
写怀紫菌阁，指日迈西清。
短翮无逸飞，顾与俚俗并。
七年甫一第，脱籍纔白丁。
簿书聊牵强，短褐戒徂征。
十月扬澜浦，千里海陵城。
风涛寸心逼，节物两毛惊。
茂陵饶渴肺，临淄少宦情。
掣肘亦奚补，随翔终少成。
有如蛄䗐虫，蠹米取腹盈。
丹经徒虚语，欲仙骨不轻。
颓年负壮图，白日阻丹诚。
邓禹解笑人，斯言良未平。
忆黄天倪
作者：刘弇
朝代：宋
体裁：古风

游丝罥空生别愁，我车欲驾羌无辀。惊风吹花溅红雨，白日西注僚丸投。青春九十行过半，天脚空随江水流。思君度日倚高阁，时把长怀寄寥廓。古人不愿身后名，但愿即时一杯乐。安得此身生羽翰，高鶱便似追飞鹤。
志雁
作者：刘弇
朝代：宋
体裁：古风

东道出海陵，储水得故泺。野雁若烟海，于焉避缯缴。去来迷春冬，唼喋识领略。于时腊将残，篝火彼童弱。霜葭扬飞熛，敦迫海风恶。昆陵卷大地，电笑牵霆搏。翩翩随阳侣，照影起虚愕。呜呼犯蓬勃，腾践剧殒雹。捎捎青云翮，寒㶼谢寥廓。莫知孰奴王，百万归一爝。有叟家青溪，三日举不涸。赤肉罗冈陵，腥血洒丛薄。商人争行钱，烟艇纷飘泊。蓬茨未改故，十倍富前昨。翻笑任公子，钓鲸沧海角。
惜双双令/惜分飞
作者：刘弇
朝代：宋

风外橘花香暗度。飞絮绾、残春归去。酝造黄梅雨。冷烟晓占横塘路。翠屏人在天低处。惊梦断、行云无据。此恨凭谁诉。恁情却倩危弦语。
惜双双令·惜分飞·风外桔花香暗度
作者：刘弇
朝代：宋
体裁：词

风外桔花香暗度。
飞絮绾、残春归去。
酝造黄梅雨。
冷烟晓占横塘路。
翠屏人在天低处。
惊梦断、行云无据。
此恨凭谁诉。
恁情却情危弦语。
感寓二十首
作者：刘弇
朝代：宋

岁月忽其除，飒焉悲凛秋。商飙号晨林，脱叶舞梧楸。鸟边下白道，木末扬寒流。闺人促幽杼，客子怅远游。云阔眇天半，俯景独迟留。阴霾扫不得，千古空沧洲。西方有佳人，弱龄三春兰。一顾迷下蔡，再笑倾邯郸。青楼十二曲，密睟胜广寒。寸玉耿孤抱，时时寄哀弹。孟娵久不作，宿瘤骋朱丹。世道终如此，美恶随所观。吞声勿复道，留与蹇修看。日月跳双丸，阴阳驰四驺。海水复清浅，万古信悠悠。咄哉世俗子，真如貉一丘。三楚冠剑尽，空看逝波流。悲来俯长剑，沾臆泪不收。何事马蹄间，非夫良足羞。终恐邓禹笑，三十未封侯。庐山何崔嵬，直上九千尺。藤萝翳苍茫，猿鸟阅今昔。䆗窱飞甍开，了与尘垢隔。三十六腾虬，琼扉挂空迹。中有墨渍翁，不饮亦不食。文鳐为之使，侍卫罗白额。遗我一卷书，生平所不识。小儿其无忽，持以永朝夕。湔掌受翁赐，恍若吸月液。吾将税椒丘，帔霓挥八极。㛹娟谁家子，粲粲生辉光。弄姿俯春兰，临风振微芳。秋水扬清矑，白玉双明珰。问渠家何许，笑指南山阳。去去不辍轨，恍若游云翔。遥看入缥缈，明月断人肠。蓬莱三神山，夜梦游其藩。岧峣黄金阙，白玉罗九阍。正见王子乔，卧把肘书翻。顾谓方瞳人，持我谒羡门。挥觞清露滋，行庖屑玙璠。一酌祛滞念，再酌洗冥昏。三酌陵紫烟，列宿已可扪。下观人间世，参差舞丘樊。有客抚云璈，长离眇飞翻。送我若有情，徂镳俨长鲲。怅望不得留，东窗已朝暾。我慕徐孺子，飘然不系踪。屡辟竟不起，三府为一空。当时坐支党，商飙扫萍蓬。或横取钳釱，或逃为雅舂。南州卑薄地，斯人出其中。一丘与一壑，自谓过诸公。坐榻解陈蕃，生刍吊林宗。维颠非一绳，何独识污隆。至今清章湄，千载扬高风。写怀寄白社，寂寞吾焉从。西山有灵丸，五色发光耀。饵之生羽翰，可以后天老。庄杨掷斗筲，宇宙决笼罩。往逢洪崖生，揖我顾我笑。手披真形图，持杵剖丹灶。竦身跂云烟，一息仅不到。终为俗骨累，凛凛惊头葆。咄嗟魏文帝，空悲迹如扫。士也方蹭蹬，愀怆不得官。得官无几何，日刷陵风翰。九衢无閒尘，畅毂走朱丹。一为辙迹误，翻身落波澜。愁来歌黄鹄，凄感入脾肝。千载上东门，尔来谁挂冠。犬遗上蔡恨，鹤起华亭叹。冢间与林下，疏傅正蹒跚。驱车出郭门，四顾心茫茫。玄蝉不知愁，十百号枯桑。东北有故宫，云是许旌阳。旌阳昔仙去，鸡犬亦随翔。云何誇毗子，乾没走康庄。徂年不可挽，绿发忽已苍。我欲拂衣垢，驻景吸晨光。驾言从朱陵，荒兮其未央。郑谓璞为玉，周谓璞为鼠。处物无定形，公议归何许。子都斥弗御，世或贵嫫母。弃鼎宝康瓠，楚客非虚语。纫彼荃与蘅，临风结双组。吾将驾西昆，拾玉老悬圃。富贵苦不常，忽则辄易人。青门聚瓜客，曾是故侯身。金镜失秦家，中原骇烟焚。屠狗贩缯子，闾阎排氤氲。一逢泗水公，濯鳞清沧滨。信知天地间，虚橐鼓游尘。冥中有巨力，呼吸旋峨岷。肘股不辍弄，挈故还趋新。得失定有寄，无为丧吾真。穆满骋八骏，濯濯万里足。朝宾王母家，暮抵胥饘宿。挥觞谣白云，拥雪歌黄竹。归来七萃空，一举亡漠曲。其乐安在哉，祸胎真瞬目。荒矣秦汉君，睢盱究前躅。射蛟长江波，写涕之罘麓。弥年沧海傍，神仙杳难属。颓年寄西崦，未必不为福。翩翩外黄儿，片玉驻青春。鏖兵彼项籍，菅艾视吾民。从容出谈笑，桑梓脱沉堙。翻咄蹈海客，胡为苦逃秦。射戟与弄丸，解粉竟劳神。生子不蚤慧，惜哉襄城人。神器不可为，天下乃大物。唐尧禅虞舜，兹谓能事毕。奈何燕之哙，智诈穷晚出。子丕代衰汉，真情愈难诘。切云镂丰碑，豪誇洒雄笔。当时许昌事，埋没十六七。那知石勒笑，正在骋欺术。茫茫千载间，高光竟谁匹。芒砀彼真人，元是赤帝子。游氛决秦馀，最后项籍死。青云跻高衢，侯王兴壮士。咸阳初置酒，猜似从中起。樽俎化胡越，对面邈千里。君王忽天赞，顾谓封雍齿。军中相与言，事故易了耳。雍齿今且侯，吾属无患矣。炎炎四百秋，安堵从此始。我闻迷涂说，未远胜不还。云何之楚客，北首骛燕山。山魈独足笑，短尾阴狐鸾。荆棘与风波，平地乃等闲。君平反初役，无为跌其间。步兵足长恸，杨朱彫泣颜。经涂有九轨，聊以慰跻攀。昔人泣昆崙，泣使变清流。嫠妇不恤纬，琐琐悲宗周。薄蚀叔辄号，负阻愚公愁。曾无百年身，浪自遗私忧。野马袭日观，蚍蜉控岑楼。齐客有高蹈，箕山无辍耰。足己不累物，一毛轻九牛。寄言悠悠子，毋贻尸祝羞。快牛为犊时，数能破人车。駃騠生七日，超母每有馀。经奇本自天，岂直循斯须。里社有病樗，黔南有駮驴。一生便凡散，嗤彼众所俱。下愚与上智，此理信不诬。疾雷疑车音，出门乃知非。抱影长自明，流萤点霜帏。罗带剪秋水，黄金缕春衣。持看清夜阑，愁无故时辉。食葵心知倾，茹腊肠虚肥。纂纂枣下歌，惜此岁月违。因声劝语侬，忽复迟迟归。
感寓二十首·其一
作者：刘弇
朝代：宋
体裁：古风

岁月忽其除，飒焉悲凛秋。商飙号晨林，脱叶舞梧楸。鸟边下白道，木末扬寒流。闺人促幽杼，客子怅远游。云阔眇天半，俯景独迟留。阴霾扫不得，千古空沧洲。
感寓二十首·其一〇
作者：刘弇
朝代：宋

驱车出郭门，四顾心茫茫。
玄蝉不知愁，十百号枯桑。
东北有故宫，云是许旌阳。
旌阳昔仙去，鸡犬亦随翔。
云何夸毗子，干没走康庄。
徂年不可挽，绿髮忽已苍。
我欲拂衣垢，驻景吸晨光。
驾言从朱陵，荒兮其未央。
感寓二十首·其一七
作者：刘弇
朝代：宋

我闻迷涂说，未远胜不还。
云何之楚客，北首骛燕山。
山魈独足笑，短尾阴狐鸾。
荆棘与风波，平地乃等闲。
君平反初役，无为跌其间。
步兵足长恸，杨朱雕泣颜。
经涂有九轨，聊以慰跻攀。
感寓二十首·其一三
作者：刘弇
朝代：宋

穆满骋八骏，濯濯万里足。
朝宾王母家，暮抵胥飦宿。
挥觞谣白云，拥雪歌黄竹。
归来七萃空，一举亡漠曲。
其乐安在哉，祸胎真瞬目。
荒矣秦汉君，睢盱究前躅。
射蛟长江波，写涕之罘麓。
弥年沧海傍，神仙杳难属。
颓年寄西崦，未必不为福。
感寓二十首·其一九
作者：刘弇
朝代：宋

快牛为犊时，数能破人车。
駃騠生七日，超母每有余。
经奇本自天，岂直循斯须。
里社有病樗，黔南有駮馿。
一生便凡散，嗤彼众所俱。
下愚与上智，此理信不诬。
感寓二十首·其一五
作者：刘弇
朝代：宋

神器不可为，天下乃大物。
唐尧禅虞舜，兹谓能事毕。
奈何燕之哙，智诈穷晚出。
子丕代衰汉，真情愈难诘。
切云镂丰碑，豪夸洒雄笔。
当时许昌事，埋没十六七。
那知石勒笑，正在骋欺术。
茫茫千载间，高光竟谁匹。
感寓二十首·其一六
作者：刘弇
朝代：宋

芒砀彼真人，元是赤帝子。
游氛决秦余，最后项籍死。
青云跻高衢，侯王兴壮士。
咸阳初置酒，猜似从中起。
罇俎化胡越，对面邈千里。
君王忽天赞，顾谓封雍齿。
军中相与言，事故易了耳。
雍齿今且侯，吾属无患矣。
炎炎四百秋，安堵从此始。
感寓二十首·其七
作者：刘弇
朝代：宋

我慕徐孺子，飘然不系踪。屡辟竟不起，三府为一空。当时坐支党，商飙扫萍蓬。或横取钳釱，或逃为雅舂。南州卑薄地，斯人出其中。一丘与一壑，自谓过诸公。坐榻解陈蕃，生刍吊林宗。维颠非一绳，何独识污隆。至今清章湄，千载扬高风。写怀寄白社，寂寞吾焉从。
感寓二十首·其七
作者：刘弇
朝代：宋

我慕徐孺子，飘然不繫踪。
屡辟竟不起，三府为一空。
当时坐支党，商飙扫萍蓬。
或横取钳釱，或逃为雅舂。
南州卑薄地，斯人出其中。
一丘与一壑，自谓过诸公。
坐榻解陈蕃，生刍弔林宗。
维颠非一绳，何独识污隆。
至今清章湄，千载扬高风。
写怀寄白社，寂寞吾焉从。